text: Կործանում գնացող Արեւմուտքից փորձում են մետաստազները տեղափոխել նաեւ Արեւելքի երկիր Հայաստան Նորություններ » Կործանում գնացող Արեւմուտքից փորձում են մետաստազները տեղափոխել նաեւ Արեւելքի երկիր Հայաստան Ստեղծելով առաջին մարդկանց՝ «Աստված ասաց նրանց` աճեցեք եւ շատացեք, եւ լցրեք երկիրը» (Գիրք Ծննդոց, Ա.28): Համաշխարհային տարածում եւ ազդեցություն ունեցող մի կազմակերպություն, հակաաստվածային-քաղաքական մի հանցախումբ կա, որի ղեկավարների հայրը մեր Աստված չէ, այլ նրա ոխերիմ հակառակորդը` Սատանան (Ավետարան ըստ Հովհաննեսի, Ը.44): Այդ կազմակերպությունը վաղուց իր տիրոջից ստացած առաջադրանքին համապատասխան, ունի Աստծո խոսքին դեմ գնալու եւ մարդկության քանակը տարբեր միջոցներով կրճատելու խնդիր ու նպատակ: Բազմաթիվ դեղերի, տարբեր թույներ պարունակող սննդամթերքների, պատերազմների եւ ահաբեկչությունների, ինչպես նաեւ մահվան հանգեցնող բազմաթիվ այլ միջոցներով կրճատվում է մարդկության քանակը, բայց դա էլ դեռ բավարար չի համարվում, որովհետեւ մարդիկ ամուսնանում են, երեխաներ ծնում, մարդկությունը բնական աճ է ունենում, որի դեմը հիշյալ հանցախումբը նույնիսկ ընտանիքի պլանավորմամբ, հակաբեղմնավորիչներով եւ աբորտներով չի կարողանում առնել: Ամեն ինչ արեցին միասեռականությունն աշխարհում տարածելու համար, որով մի գնդակով միանգամից երկու խնդիր են լուծում` սոդոմգոմորյան ճանապարհ ոտք դրածների հոգուն տալիս են դժոխքի ուղեգիր, քանի որ իրենց հորից պատվիրան ունեն հնարավորինս շատ մարդկանց հոգիներ կործանելու, եւ երկրորդ` կրճատում են ծնելությունը, քանի որ միասեռական զուգընկերներից երեխաներ չեն ծնվում: Սակայն դա էլ դեռ իրենց ցանկալի արդյունքը չի տալիս, քանի որ միասեռականները, գոնե դեռ այժմ, մարդկության բնական ճանապարհից, կյանքից շեղված փոքրամասնությունն են, ավելի շատ են նորմալ եւ բարին ու չարն իրարից տարբերող մարդիկ: Կարճ ասած, միասեռականության տարածմամբ էլ աշխարհում ծնելությունը նրանց ուզած չափով դեռ չի կրճատվում: Հիշյալ հանցախումբը վերոնշյալ նպատակին հասնելու համար դեռ անցյալ դարում իր առջեւ խնդիր է դրել հասնել նորմալ մարդկանց ամուսնությունների եւ այդպիսով ծնելության կրճատման: Ինչպե՞ս... Բավական է ամուսնական կյանքը մարդկանց համար դարձնել ահավոր գլխացավանք, նրա սրբավայր հանդիսացող ընտանիքը` դժոխք, եւ նրանք այլեւս չեն ցանկանա ամուսնանալ, ինչը հենց այսօր Արեւմուտքում առկա իրականությունն է: Հենց այս նպատակին հասնելու համար էլ հիմնականում Արեւմուտքի երկրներում, իսկ հետագայում իր կաշառատվության դիմաց Եվրամիության պահանջով կամ առաջադրած պայմանով` աշխարհի նաեւ այլ երկրներում ընդունվել են իբր թե ընտանեկան բռնության կանխարգելման եւ ընտանեկան բռնության ենթարկված անձանց պաշտպանության մասին օրենքներ: Այն երկրներում, որտեղ նույնաբնույթ օրենք դեռ չի ընդունվել, փորձ է արվում այն անցկացնել: ՀՀ արդարադատության նախարարությունն արդեն հրապարակել է աշխատանքային մի խմբի հետ իր մշակած «Ընտանեկան բռնության կանխարգելման եւ ընտանեկան բռնության ենթարկված անձանց պաշտպանության մասին» ՀՀ ընտանիքաքանդ օրենքի նախագիծը, ինչն օրենքի վերածվելու պարագայում, անկասկած, հանգեցնելու է Հայաստանում ամուսնալուծությունների էական աճի, ամուսնությունների ու մանկածնության ցուցանիշների աղետալի նվազման: Այդ խայտառակ եւ ՀՀ ազգային անվտանգության համար հույժ վտանգավոր նախագծի ջերմեռանդ պաշտպաններ ու գաղափարախոսներ, ՀՀ արդարադատության նախարար Դավիթ Հարությունյանը եւ նրա տեղակալ Վիգեն Քոչարյանը մտադիր են առաջիկայում հիշյալ փաստաթուղթը ներկայացնելու ՀՀ կառավարություն, որպեսզի վերջինս էլ, օրենսդրական նախաձեռնության կարգով, այն ընդունման համար ներկայացնի Ազգային ժողով: Այդ նախագծի եւ Արեւմուտքում նմանաբնույթ օրենքների անվանումները շղարշ են, որ հասարակության մեջ այն տպավորությունն առաջանա, թե դրանք ձգտում են մարդասիրական նպատակների, մինչդեռ այդ փաստաթղթերն իրենց բովանդակությամբ իրականում հենց ընտանիքի դեմ են, հակամարդկային են եւ հակաաստվածային: Դրանք, ըստ էության, ընտանիքի նկատմամբ բռնության մասին օրինագծեր եւ օրենքներ են: ՀՀ արդարադատության նախարարության ներկայացրած օրենքի նախագծում եւ այլ երկրների համանման օրենքներում բացարձակապես անտեսված են ընտանիքներում միջանձնային բարդ փոխհարաբերությունները, շատ ընտանիքներում անձանց հոգեբանական անհամատեղելիությունը եւ այն հանգամանքը, որ ընտանիքը զերծ չէ կոնֆլիկտներից, ընտանիքում բացառված չեն կոնֆլիկտները: Նշված օրենքները հիմնված են իդեալական ընտանիքի կանխադրույթի վրա, որի բոլոր անդամներն իրենց կյանքի ողջ ընթացքում իրար հետ այնքան սիրով, այնքան հաշտուհամերաշխ եւ, ընդգծում ենք, միմյանց եւ իրենք իրենց հանդեպ այնքան անսխալ են, որ անհրաժեշտություն չեն ունենում կամ ստիպված չեն լինում ընտանիքի անդամներից որեւէ մեկի ինչ-ինչ խոսքերին, գործողություններին հակազդելու համար պատժիչ-դաստիարակիչ կամ կանխարգելիչ նպատակով համապատասխան խոսքեր ասել կամ գործողություններ կատարել, ընտանիքի անդամներից որեւէ մեկին չեն ասում նույնիսկ մի այնպիսի բան, որը կարող է նրան դուր չգալ, նրա կողմից վիրավորական կամ հոգեբանական բռնություն համարվել: Իսկ ընդհանրապես կա՞ն անսխալ, անթերի մարդիկ եւ իդեալական ընտանիքներ, եւ եթե կան այդպիսի ընտանիքներ, ապա պարզ է, որ դրանք աշխարհում փոքրամասնություն են: Իհարկե, շատ լավ կլիներ, որ բոլոր ընտանիքներն այդպիսին լինեին, բայց մենք ոչ դրախտում ենք ապրում, ոչ էլ Էլդորադոյում: Ընտանիքի բոլոր անդամները, հատկապես անչափահաս երեխաները այս կամ այն չափով կրում են դրսի, արտաքին աշխարհի, այդ թվում` հեռուստատեսության եւ համացանցի բացասական ազդեցությունները: Բացի վերոնշյալից, հատկապես Հայաստանում ու մեզ նման սոցիալ-տնտեսական վատ վիճակում գտնվող երկրներում ընտանիքի կարիքները հոգալու, իսկ հաճախ պարզապես օրվա հացը վաստակելու հոգսերով ծանրաբեռնված, ոչ բոլոր ընտանիքներում է, որ ծնողները ժամանակ ու հնարավորություն ունեն իրենց երեխաների դաստիարակությամբ լիարժեքորեն զբաղվելու: Նկատի ունենք նաեւ այն, որ ոչ բոլոր ծնողներն են տիրապետում երեխաների դաստիարակության ճիշտ մեթոդներին, այդ առումով համապատասխան գիտելիքներ ու փորձ ունեն (անհրաժեշտ է, որ ունենային, բայց չկտրվենք իրականությունից, նկատի ունենանք նաեւ, որ գիտելիքներ յուրացնելու առումով բոլոր մարդկանց կարողությունները նույնը չեն): Ավելին. ինչպես արտերկրում, այնպես էլ Հայաստանում հասարակությունը շատ հեռու է կատարյալ լինելուց, հակառակը` բազմաթիվ առումներով անառողջ է, հիվանդ: Մարդը դրսում տեսնում, զգում է եւ՛ բռնություն, եւ՛ անարդարություն, եւ՛ անբարոյականություն, Հայաստանում ու ՀՀ-ին նման այլ երկրում այս ամենին գումարած նաեւ` սոցիալ-տնտեսական ծանր պայմաններ, գրեթե ամեն քայլափոխի իր իրավունքների ոտնահարում, առողջ ապրելակերպի եւ առողջ միջավայրի բազմաթիվ խախտումներ, օրինակ, հասարակական տրանսպորտում վարորդի ծխախոտի ծուխը, նյարդերի, առողջության վրա դարձյալ խիստ բացասաբար ազդող գրեթե համատարած ու հաճախ բարձր աղմուկը, անսարք ավտոտրանսպորտի արձակած թանձր ու թունավոր ծուխը եւ այլն: Մարդիկ այս ամենը, այդ թվում` բռնությունը, անարդարությունը, իրենց իրավունքների ոտնահարումը ոչ միայն տեսնում, զգում են, այլեւ հենց իրենք երբեմն կամ հաճախ անմիջականորեն ենթարկվում են դրանց, ինչը պատճառահետեւանքային կապով արտահայտվում է նրանց վարքում, ներառյալ նաեւ` ընտանիքում դրսեւորվող վարքում: Հանրահայտ իրողություն է, որ թե՛ երեխաները, թե՛ ամուսինները, թե՛ ընտանիքում ապրող տատիկներն ու պապիկներն այս ամենից ազդված, նյարդայնացած` տուն, ընտանիք են գալիս եւ նրանց այդ վիճակը, նրանց կրած ազդեցություններն ընտանիքում հաճախ այս կամ այն կերպ արտահայտվում են: ՈՒրիշ ոչինչ չասենք, Երեւանում ավտոտրանսպորտի անկանոն, գրեթե համատարած խախտումներով ուղեկցվող երթեւեկությունը, մեկը մյուսին հաջորդող խցանումները, իրար վրա լցված, իրար ոտք տրորող ուղեւորներով գերբեռնված երթուղային միկրոավտոբուսներով երթեւեկությունը, գրեթե ամեն քայլափոխի մարդու եւ սպառողի իրավունքների ոտնահարումը, գրեթե ամեն օր այս կամ այն ապրանքի գների բարձրացմանն ականատես լինելը, չաշխատող վերելակը լիուլի բավարար են, որ առանձնակի կամային հատկանիշներ չունեցող մարդը տուն գա եթե ոչ հոգեկան հավասարակշռությունն այս կամ այն չափով կորցրած, ապա առնվազն խիստ նյարդայնացած վիճակում, որը, եթե ընտանիքում էլ լինում է համապատասխան պատճառ, կարող է արտահայտվել վարքի անցանկալի, երբեմն կամ հաճախ այդ պատճառին նույնիսկ անհամապատասխան, գերազանցող դրսեւորումներով: Էլ որտեղի՞ց լինի մեր ուզած իդեալական ընտանիքը... Չանտեսենք այն իրողությունը, որ ոչ միայն ընտանիքներն են պայմանավորում հասարակության վիճակը, այլեւ հասարակությունը, միջավայրը` ընտանիքների: Ընտանիքը հասարակությունից, միջավայրից մեկուսացած, նրա բացասական ազդեցությունները չկրող, ինչպես նաեւ բամբակյա պայմաններում չի ապրում: Նկատի ունենանք նաեւ, որ Հայաստանը բարեկեցիկ եւ օրենքի երկիր Շվեյցարիա չէ, որտեղ այդ արտաքին բացասական ազդեցությունները նվազագույն մակարդակի վրա են գտնվում: Եթե անթերի ընտանիք եք ուզում, ուրեմն բարի եղեք ապահովել նաեւ անթերի պետություն եւ հասարակություն, թեեւ այդ դեպքում էլ դեռ 100 տոկոսով երաշխավորված չէ, որ բոլոր ընտանիքներն անթերի կլինեն եւ նրանցում չեն լինի ինչ-ինչ խնդիրներ: Ավելին, հիշյալ ընտանիքի դեմ ուղղված օրինագծերի եւ օրենքների հետեւում կանգնածները միտումնավոր անտեսում են այն իրողությունը, որ մարդու բնավորությունն ու դրանից բխող վարքը պայմանավորված են ոչ միայն դաստիարակությամբ, այլեւ գենետիկ հատկանիշներով, եւ շատուշատ մարդիկ ծնվում են բնավորության բազմաթիվ բացասական հատկանիշների պատճառ հանդիսացող գենետիկ համակազմով: Իսկ ի՞նչ է սպառնում իդեալական ընտանիքի չափանիշներին չհամապատասխանող ու մեծամասնություն կազմող մյուս ընտանիքներին... Սպառնում են այդ օրենքների պատժիչ սանկցիաները, օրինակ, երեխաների խլում եւ անհայտ վայրում գտնվող ապաստարաններ տեղափոխում, Հայաստանում տնից ամուսնու կամ կնոջ արտաքսում թեկուզ մինչեւ 20 օրով կամ 9 ամսով (կախված նրանից, թե ինչ որոշում է կայացվել` անհապաղ միջամտությա՞ն, թե՞ պաշտպանական), մինչեւ 20 օրով կամ 9 ամսով տնից կնոջ հեռանալ եւ անհայտ վայրում գտնվող ապաստարանում ապրել, խայտառակություն, այդ սանկցիաներին ենթարկված անձանց պատվի եւ արժանապատվության ոտնահարում, ամուսնալուծություններ եւ այլն, եւ այլն... Ի վերջո, իրենց կամ այլոց ընտանիքներում այսպիսի հետեւանքներ տեսնելուց հետո, շատ ու շատ երիտասարդներ այլեւս չեն ցանկանա ամուսնանալ, պարզապես չեն ամուսնանա, ու դրանով իսկ կլուծվի հիշյալ հանցախմբի նպատակադրած մանկածնության կրճատման խնդիրը: Պատկերացնո՞ւմ եք` ԱՄՆ-ում մառազմն այն աստիճանի է հասել, որ օրենքի մեջ «ֆիզիկական բռնություն», «սեռական բռնություն», «տնտեսական բռնություն», «հոգեբանական բռնություն» հասկացություններից բացի, ներառվել է նաեւ «զգայական (էմոցիոնալ) բռնություն» հասկացությունը: Բավական է, որ ամուսիններից մեկը մյուսին ասի, օրինակ, «Ինչ պարզունակ մարդ ես», «Մազերդ թափվում են», «Չափազանց գեր ես», «Գիշերը խռմփացնում ես», տվյալ արտահայտությունը կդիտարկվի իբրեւ զգայական բռնություն, որին կհաջորդի այդ արտահայտության հեղինակի նկատմամբ նախատեսված պատժիչ միջոցի կիրառումը: Պարզ չէ՞, որ այսպիսի իրավիճակում ապրող շատ ու շատ մարդիկ պարզապես չեն ցանկանա ամուսնանալ, շատ ամուսիններ էլ պարզապես չեն ցանկանա երեխա ունենալ, որովհետեւ եթե երեխան ծնողի ապտակից, նույնիսկ գոռոցից, կամ ծնողի կողմից իր այս կամ այն պահանջմունքը (թեկուզ իր իսկ կամ այլոց համար վտանգավոր) չբավարարելուց հանկարծ զայրանա, նեղանա ու զանգահարի թեժ գծի հեռախոսահամարով, ինչպես ասում են, վայն եկել, այդ ծնողին տարել է... Նույն խելագար եւ ազգակործան վիճակն է նաեւ տարբեր պետություններում հիշյալ օրենքների ընդունմանը ձգտող Եվրամիության անդամ երկրներում, որոնք այդ օրենքներն ավելի վաղ են ընդունել: Չամուսնանալու հետեւանքով բազմահազար մարդիկ այդ նույն Եվրամիության երկրներում, ԱՄՆ-ում իրենց սեռական պահանջմունքները բավարարում են պատահական սեռական կապերով, մարմնավաճառների, պոռնիկների ծառայություններից օգտվելով, ինչպես նաեւ շների, ձիերի եւ այլ կենդանիների հետ սեռական հարաբերություններով (զոոֆիլիա), որն Արեւմուտքում (հատկապես ԱՄՆ-ում, Գերմանիայում, Հոլանդիայում, Ֆրանսիայում) հրեշավոր մասշտաբների է հասել եւ, ներթափանցելով Արեւելյան Եվրոպայի երկրներ, տարածում է գտել նաեւ այնտեղ:


source: CulturaX

text: -Փայլանը Սիրիայում թուրքական գործողությունը ցեղասպանության փորձ է անվանել armfvn.com Փայլանը Սիրիայում թուրքական գործողությունը ցեղասպանության փորձ է անվանել 17/10/2019 21:13 Թուրքիայի ընդդիմադիր քրդամետ «Ժողովուրդների դեմոկրատական կուսակցությունից» (ԺԴԿ-HDP) հայ պատգամավոր Գարո Փայլանը խորհրդարանի լիագումար նիստում խոսել է Թուրքիայի կողմից Սիրիայի հյուսիս-արեւելքում իրականացվող «Խաղաղության ակունք» ռազմական գործողության մասին: «Սա տեղահանություն է, միեւնույն ժամանակ, ըստ ՄԱԿ-ի բնորոշման՝ ցեղասպանության փորձ, ժողովրդագրության հետ խաղալը հանցագործություն է: Իսրայելն էլ է Պաղեստինի տարածքների զավթման հետ կապված նույն փաստարկները բերում»,- ասել է Գ. Փայլանը:


text: ԱՄՆ-ը պատրաստ է աջակցել Հայաստանի ղեկավարությանը դեմոկրատական բարեփոխումներ իրականացնելիս. դեսպան 15:21 - 19/ապրիլի/2019 ԱՄՆ-ը պատրաստ է աջակցել Հայաստանի ղեկավարությանը երկրում դեմոկրատական բարեփոխումներ իրականացնելիս։ Այս մասին Տեղական դեմոկրատիայի դպրոցի բացման շրջանակում ապրիլի 19-ին ասել է Հայաստանում ԱՄՆ Արտակարգ եւ լիազոր դեսպան Լին Թրեյսին։ Նրա խոսքով՝ Հայաստանում այժմ անցումային շրջան է, եւ մեկ տարի առաջ սկսված փոփոխություններում վճռական դեր ունի երիտասարդությունը։ «Երկար ճանապարհ կա անցնելու, որպեսզի հաստատվեն այն ձեռքբերումները, որոնք գրանցվել են անցած տարի»,- միաժամանակ նշել է Թրեյսին։ ԱՄՆ դեսպանն ընդգծել է, որ ոգեւորված է՝ տեսնելով երիտասարդների այսքան մեծ թիվ, որոնք ջանում են ակտիվ մասնակցություն ունենալ իրենց համայնքների զարգացման գործում, որպեսզի տեղական ինքնակառավարման մարմինների ջանքերը ծառայեն նրանց ակնկալիքների իրականացմանը։ «Համոզված եմ, որ Տեղական դեմոկրատիայի դպրոցը կօգնի տիրապետել այնպիսի կարողությունների, որոնք թույլ կտան երիտասարդության ներկայացուցիչներին դառնալ իրենց սերնդի առաջնորդները»,- ամփոփել է դիվանագետը։


text: Արժանին՝ մեր հերոսներին – Հայաստանի Հանրապետություն Արժանին՝ մեր հերոսներին Արցախյան պատերազմում զոհված 26 մարզիկի հիշատակին նվիրված հուշակոթող Արցախյան երկրորդ պատերազմի հետեւանքով մարդկային ծանր կորուստներից մեծ էր նաեւ կորուստը սպորտի աշխարհում։ Պատերազմին զոհ գնացին երիտասարդ մարզիկներ՝ անկատար թողնելով մարզական աշխարհում նորանոր բարձունքներ նվաճելու իրենց երազանքները։ Երեւանի օլիմպիական հերթափոխի պետական մարզական քոլեջի բակում մինչեւ հոկտեմբերի վերջ կբացվի պատերազմի ժամանակ զոհված մարզադպրոցի 26 սաներին, ինչպես նաեւ այս տարի 50-ամյակը նշող մարզօջախին նվիրված հուշակոթողը։ «Հայաստանի Հանրապետություն» օրաթերթի հետ զրույցում Հայաստանի ազգային օլիմպիական կոմիտեի փոխնախագահ Դերենիկ Գաբրիելյանը նշեց, որ իրենց նպատակն է վառ պահել այդ տղաների հիշատակը, որպեսզի չմոռացվեն նրանց անունները, եւ սերունդները ճանաչեն մեր նվիրյալներին։ Նշենք, որ նա ավելի քան 35 տարի աշխատել է քոլեջում, եղել կրթօջախի տնօրենը. «Սպորտում մեծ աշխատանք է տարվում՝ խնդիր դնելով բարձր պահել հանրապետության պատիվն ու անունը, բայց դրա հետ մեկտեղ ազգին եւ հայրենիքին նվիրված մարդ է կերտվում։ Պատահական չէ, որ մեր մարզիկները նույնպես մեկ մարդու նման գնացին պաշտպանելու հայրենիքը։ Դա խոսում է թե՛ ծնողների եւ թե՛ կրթօջախի մանկավարժական կոլեկտիվի կատարած աշխատանքի մասին, որի շնորհիվ իսկապես հայրենասեր երիտասարդներ էին դաստիարակվել։ Նրանք կարող էին սպորտում մեծ հաջողությունների հասնել, բայց պատերազմը ընդհատեց նրանց կյանքի ուղին եւ ճանապարհը սպորտի աշխարհում»։ Հիմա ծանր, գրեթե անհնար է մտածել, առավել եւս խոսել, որ մոտ ապագայում կսպիանա վերքը։ Զրուցակիցս անթաքույց հուզմունքով նշեց, որ այդ տարիքում արտասվում է ամեն անգամ տղաների մասին խոսելիս. «Զոհվածները մեր բոլորի զավակներն են, մենք մեկ հայրենիք ունենք։ Ծանր է հանդիպել նրանց ծնողներին, զգում եմ նրանց ցավը, կորուստը, բայց հետադարձի ճանապարհ չի մնացել, միակ բանը, որ կարող ենք անել՝ չմոռանալ այդ տղաներին եւ նրանց կատարած սխրանքը»։ Հուշակոթող տեղադրելու գաղափարը Դերենիկ Գաբրիելյանինն է, իսկ իրագործումը հնարավոր է դարձել ընկերոջ՝ պետերբուրգաբնակ բարերար եւ հասարակական գործիչ Հրաչյա Պողոսյանի շնորհիվ։ Բարերարն աշխարհի 14 երկրում կյանքի է կոչել 250-ից ավելի նախագծեր, որոնցից հարյուրն առնչվում են հայկական մշակույթին։ Դրանք հուշարձաններ են, գրքեր, ֆիլմեր եւ մեր պատմությանն ու մշակույթին վերաբերող բազմաթիվ այլ գործեր: Հուշակոթողն ունենալու է 7.5 մետր բարձրություն, վերեւում լինելու է օլիմպիական անմար կրակը: Հուշարձանի ներքեւի հատվածում գրված են լինելու զոհված 26 տղաների անունները, իսկ ամենաներքեւում՝ բացված գրքի պատկեր: Հուշակոթողի հեղինակը Աշոտ Դավոյանն է: Նա եղել է Արագածոտնի մարզի գլխավոր ճարտարապետը, ինչպես նաեւ երկար տարիներ շինվարչության ղեկավար աշխատել։ Ա. Դավոյանն Ագարակ գյուղի մի շարք կառույցների գլխավոր ճարտարապետն է՝ «Արարատ 73»-ի հուշարձանի, Ագարակի Սուրբ Մարիամ Աստվածածին եկեղեցու, Զանգակատան, գյուղի Հայրենական մեծ պատերազմի զոհերին նվիրված հուշարձանի եւ այլն: Թեեւ նախատեսված է եղել հուշարձանի տեղադրման աշխատանքներն ավարտել մինչեւ պատերազմի տարելիցի օրը, սակայն զրուցակիցս տեղեկացրեց, որ ավարտը մի փոքր հետաձգվում, է եւ ամենայն հավանականությամբ պաշտոնական բացումը կլինի հոկտեմբերի վերջին։ «Համարյա ամեն օր գնում նայում եմ, թե ինչպես է ընթանում շինարարությունը, ո՞ր փուլում է, ի՞նչ աշխատանքներ կան անելու։ Շինարարությունն իրականացնում են հանրապետության լավագույն վարպետները, նրանք առավոտից մինչեւ ուշ երեկո աշխատում են, որպեսզի հասցնենք։ Հզոր կոթող է լինելու։ Հուսով եմ, որ սա կլինի հերոս տղաների հիշատակին արժանի հուշարձան, մենք պարտավոր ենք դա անել։ Ուրախ եմ նաեւ, որ կան հայեր, որոնք, ապրելով Հայաստանի սահմաններից դուրս, ոչ մի պահ չեն մոռանում հայրենիքը»,- հպարտությամբ եւ միաժամանակ ցավով մանրամասնում է նա։ Դ. Գաբրիելյանը նշեց, որ հուշակոթողի բացմանը հրավիրելու են զոհված տղաների բոլոր ծնողներին։ Զոհվածներ կան նաեւ Արցախից, որոնց հարազատներին նույնպես մասնակից են դարձնելու հիշատակի արարողությանը։ Հայաստանի ազգային օլիմպիական կոմիտեի փոխնախագահն ակնկալում է, որ միջոցառմանը ներկա կգտնվեն նաեւ պաշտպանության նախարարությունից եւ պատվո պահակ կանգնեն։


text: ՏիկՏոկ - Վիքիպեդիա՝ ազատ հանրագիտարան սոցիալական ցանց եւ վիդեոհոսթինգի ծառայություն բազմալեզու եւ անգլերեն proprietary software license? Douyin? ՏիկՏոկ (անգլ.՝ TikTok) հին անվանումը՝ Մյուզիքլի (անգլ.՝ musical.ly), սոցիալական ցանց, որը թույլ է տալիս ստեղծել կարճ երաժշտական տեսահոլովակներ, ուղիղ եթերներ եւ հաղորդագրություններ փոխանակել։ Այն պատկանում է Պեկինյան ByteDance ընկերությանը։ Չինաստանում այն հայտնի է որպես «Douyin» (չինարեն՝ 抖音, pinyin Dǒuyīn): TikTok-ը եւ Douyin-ը ըստ էության նույն կիրառությունն են, բայց դրանք գործում են առանձին սերվերների վրա՝ ենթարկվելով Չինաստանի գրաքննության սահմանափակումներին։ ՏիկՏոկը գրասենյակներ ունի Լոս Անջելեսում, Նյու Յորքում, Լոնդոնում, Փարիզում, Բեռլինում, Դուբայում, Մումբայում, Ջակարտայում, Սեուլում եւ Տոկիոյում։ Այս պահին հավելվածը հասել է ավելի քան 1 միլիարդ օգտագործողի 150 երկրներից։ Չինաստանում, որտեղ հավելվածն ամենատարածվածն է, օգտագործողների 60%-ը գտնվում են 25-44 տարիքային խմբում, իսկ Չինաստանից դուրս՝ օգտագործողների 43%-ը 24-ից բարձր տարիքի են։ 2019-ի վերջին, միջին հաշվով, ամեն ամիս ռուս օգտվողները դիտում էին 16,25 միլիարդ եւ տեղադրում 20,83 միլիոն տեսանյութեր. 23 միլիոնը տարածել եւ հավանել է 1,62 միլիարդ տեսանյութ։ 3.1 Էվոլյուցիա 3.2 musical.ly-ի միավորում 3.3 Տարածում այլ շուկաներում 4 Հայտնի տիկտոկերներ TikTok բջջային հավելվածը հնարավորություն է տալիս օգտվողներին ստեղծել իրենց համար կարճ տեսանյութեր, որոնք հաճախ ֆոնային երաժշտություն են պարունակում, որոնք հնարավոր է արագացնել, դանդաղեցնել կամ խմբագրել զտիչով։ Ծրագրի հետ երաժշտական տեսահոլովակ ստեղծելու համար օգտվողները կարող են երաժշտություն բաժնից ընտրել ֆոնային երաժշտություն, զտել խմբագրումը եւ 15 վայրկյան տեւողությամբ կարգավորվող տեսանյութ զտել եւ բեռնելուց առաջ ՝ TikTok-ում կամ այլ սոցիալական հարթակներում ուրիշների հետ կիսել։ Նրանք կարող են նաեւ նկարահանել սիրված երգի համաժամացման կարճ տեսահոլովակներ։ «Արձագանք»՝ ռեժիմներից մեկը. Թույլ է տալիս օգտվողներին արձանագրել մեկ այլ տեսանյութին ՝ ստեղծելով վիրտուալ էկրան։ Մեկ այլ ռեժիմ ՝ «դուետ», թույլ է տալիս օգտվողներին հորիզոնական կերպով կարել երկու տեսանյութ ՝ հատկություն, որը կար նաեւ Musical.ly-ում։ Հավելվածը օգտվողներին թույլ է տալիս իրենց հաշիվը դարձնել «մասնավոր»։ Նման հաշիվներում TikTok-ում վերբեռնված տեսանյութերը կարող են դիտվել միայն այն անձանց ցուցակի միջոցով, որոնց հաշվի սեփականատիրոջ կողմից թույլատրված է դիտել տեսանյութը, իսկ մնացածները դրանք չեն տեսնում։ Օգտագործողները հնարավորություն ունեն ընտրելու ՝ արդյոք բոլոր օգտվողները կամ միայն նրանց «ընկերները» կարող են իրենց հետ փոխազդել հավելվածի մեկնաբանությունների, հաղորդագրությունների կամ տեսանյութերի միջոցով «արձագանքման» կամ «դուետի» ռեժիմում ։ Օգտագործողները կարող են նաեւ սահմանել, որ անհատական տեսանյութը լինի «հանրային», «միայն ընկերների համար» կամ «մասնավոր» ՝ անկախ նրանից, որ հաշիվը «մասնավոր է»։ TikTok-ի «Առաջարկություններ» էջը օգտվողների համար առաջարկվող տեսանյութերի հոսք է ՝ հիմնված նրանց նախորդ գործողությունների եւ հավանումների վրա։ TikTok-ի քաղաքականությանը համապատասխան, տեսանյութերը ներառվում են «առաջարկություններում» միայն այն դեպքում, եթե դրանց հեղինակները 16 տարեկան են։ 16 տարեկանից ցածր օգտվողները չեն հայտնվի «առաջարկի» էջում, հնչյունների ներքո կամ որեւէ հեշթեգերի տակ։ Օգտագործողները կարող են նաեւ ավելացնել իրենց տեսանյութերի, հեշթեգերի, ֆիլտրերի եւ հնչյունների իրենց «պահված» բաժինը։ Այս բաժինը օգտվողին տեսանելի է միայն իր պրոֆիլում ՝ թույլ տալով նրան վերադառնալ ցանկացած տեսանյութ, հեշթեգ, զտիչ կամ ձայն, որոնք նախկինում պահպանել է։ TikTok-ը օգտագործում է արհեստական բանականություն ՝ վերլուծելու համար օգտագործողների հետաքրքրություններն ու նախասիրությունները ՝ բովանդակության հետ նրանց փոխազդեցության միջոցով եւ յուրաքանչյուր օգտագործողի համար ցուցաբերելով անհատականացված բովանդակության հոսք։ TikTok-ում անպարկեշտ բառապաշարով երաժշտական հետքերով շատ տեսահոլովակներ կան։ Ծառայությունը թույլ բովանդակության չափավորություն ունի։ Նշվել են մանկապիղծների կողմից երեխաների հետ կապ հաստատելու փորձերը, տեսախցիկով ինքնավնասելը, չափազանց բացահայտ տեսանյութերը:Ծրագրում տեսանյութ տեղադրելը կարող է հանգեցնել կիբեռհետապնդման։ Ընկերությունը մեղադրվում է Չինաստանի իշխանությունների հետ համագործակցության մեջ։ 2020-ի առաջին կեսին TikTok-ը, համաձայն իր սեփական թափանցիկության զեկույցի, տարբեր երկրների կառավարությունների խնդրանքով հեռացրեց 711 բովանդակություն ՝ Ռուսաստանի (296 ջնջված տեսանյութ) եւ Հնդկաստանի (225, սոցիալական ցանցը հուլիսին արգելվեց)։ Ընկերությունը չի բացահայտում հարցումների մանրամասն վիճակագրությունը. Հայտնի չէ, թե որ օրենքներին են դիմել ՌԴ իշխանությունները ՝ պահանջելով հեռացնել տեսանյութերը։ Բրիտանական խորհրդարանի թվային զարգացման եւ մշակույթի հանձնաժողովում լսումների ժամանակ TikTok–ի Եվրոպայում կառավարության հարաբերությունների եւ հասարակական քաղաքականության հարցերով տնօրեն Տաո Բերտրամը խոստովանեց, որ իշխանությունների պահանջով արգելափակել է Ռուսաստանում ԼԳԲՏ բովանդակությունը։ 2020 թվականի օգոստոսին ԱՄՆ նախագահ Դոնալդ Թրամփը սպառնացել է փակել TikTok-ի ԱՄՆ-ի բոլոր գործունեությունը, քանի որ հավելվածը դիտել է որպես ազգային անվտանգության սպառնալիք։ Հայաստանում Tiktok-ը չի գործել 44-օրյա պատերազմի որոշ ժամանակահատվածում, որպեսզի կասեցվի ադրբեջանական ապատեղեկատվության տարածումը[1]։ «Douyin» սոցիալական ցանցը գործարկվել է 2016 թվականի սեպտեմբերին չինական «ByteDance» ընկերության կողմից[2]։ Ավելի ուշ թողարկվել է այս հավելվածի պատճենը «TikTok» անունով՝ միջազգային շուկայի համար[3]։ Դա ընկերությանը թույլ է տվել համընդհանուր զարգանալ՝ չխախտելով երկրի օրենքները[4]։«Douyin»-ը գործածվել է «ByteDance»-ի կողմից Չինաստանում 2016 թվականի սեպտեմբերին[5]։ «Douyin»-ը 200 օրվա ընթացքում մշակվել է եւ մեկ տարվա ընթացքում 100 միլիոն մարդ օգտվել է եւ օրական դիտվել է 1 միլիարդ տեսանյութ[6][7][8]։ ՏիկՏոկը մտավ միջազգային շուկա 2017 թվականի սեպտեմբերին։ ՏիկՏոկը 2018 թվականի հունվարին 23-ի դրությամբ անվճար բջջային հավելվածների շարքում Թայլանդում եւ այլ երկրներում զբաղեցրեց առաջին տեղը[9]։ Ըստ Sensor Tower հետազոտական ֆիրմայի տվյալների ՏիկՏոկը ներբեռնվել է 80 միլիոն անգամ Միացյալ Նահանգներում, եւ 800 միլիոն անգամ ամբողջ աշխարհում, բացառությամբ Չինաստանում անդրոիդից օգտվողներին[10]։ Աստղերը, ներառյալ Ջիմի Ֆելոնը եւ Թոնի Հոքը, միացել են ծրագրին 2018 թվականի նոյեմբերին[11][12]։ 2019 թվականի սեպտեմբերի 3-ին ՏիկՏոկը եւ Ֆուտբոլի Ազգային Լիգան հյատարարեցին բազմամյա համագործակցության մասին։ Համագործակցությունը ներառում է Ֆուտբոլի Ազգային Լիգայի պաշտոնական հաշվի գործարկումը, որը ամբողջ աշխարհի Ֆուտբոլի Ազգային Լիգայի երկրպագուներին բերում է ՏիկՏոկ[13]։ 2017 թվականի նոյեմբերի 9-ին «ByteDance»-ը ձեռք է բերել «musical.ly» սոցիալական ցանցը։ 2018 թվականի օգոստոսի 2-ին միավորել են «TikTok»-ի հետ[14]։ musical.ly-ի միավորում[խմբագրել | խմբագրել կոդը] 2017 թվականի նոյեմբերի 9-ին ՏիկՏոկի մայր ընկերությունը՝ «ByteDance»-ը ծախսել է 1 միլիարդ դոլար musical.ly ծրագիրը ձեռք բերելու համար, որը տեղակայված էր Շանհայում, իսկ գրասենյակը գտնվում էր Սանտա Մոնիկայում, Կալիֆոռնիա։ Այն ուներ հանրահայտ սոցիալական ցանցային հարթակ, որի թիրախային խումբը ամերիկացի պատանիներն էին[15][16][16][17][18]։ Musical.ly-ն սոցիալական ցանց էր, որը օգտվողներին թույլ էր տալի ստեղծել կարճ ֆոնոգրամային եւ կատակերգական տեսահոլովակներ։ Ծրագրի պաշտոնական թողարկումը տեղի է ունեցել 2014 թվականի Օգոստոսին։ Տարածում այլ շուկաներում[խմբագրել | խմբագրել կոդը] 2018 թվականի դրությամբ ՏիկՏոկը հասանելի էր ավելի քան 150 շուկաներում եւ 75 լեզուներում[19][20]։ 2018 թվականի առաջին կեսի ընթացքում ՏիկՏոկը ներբեռնվեց App store-ում ավելի քան 104 միլիոն անգամ, համաձայն Sensor Tower-ի տվյալներին։ Այն գերազանցեց Ֆեյսբուքը, Յութուբը եւ Ինստագրամը դառնալով այդ ժամանակահատվածի iOS-ի ամենաշատ ներբեռնված հավելվածը։ [21][22] Douyin[խմբագրել | խմբագրել կոդը] Որպես առանձին հավելված ՏիկՏոկից, Դույինը հասանելի է մշակողի կայքից եւ 2016 թվականից ի վեր պահպանել է նույն անվանումը[23]։ Մասնավորապես ծրագրի հայտնիությունը բացատրվում է մարքեթինգային արշավներով, որոնց շրջանականերում կազմակերպվել են միջոցառումներ չինական աստղերի մասնակցությամբ, որպեսզի հետաքրքրեն նրանց երկրպագուներին։ Օրինակ նրա մարքեթինգային արշավը 2018-ի Գարնանային փառատոնում, որը բերեց ավելի քան 70 միլիոն ամենօրյա ակտիվ օգտվողներ։ [24] 2018 թվականի փետրվարին Douyin-ը սկսեց համագործակցել Modern Sky-ի հետ, երաժշտությունը դրամայնացնելու համար։ [25] Հայտնի տիկտոկերներ[խմբագրել | խմբագրել կոդը] Էդիսոն Ռեյ Բրենտ Ռիվերա Դիքսի Դ'Ամելիո Լիլ Հադի Խաբի Լեյմ ↑ «Tik Tok fails operating in Armenia» (անգլերեն)։ Armenpress։ 2018-10-01։ Վերցված է 2018-10-01 ↑ «Is Douyin the Right Social Video Platform for Luxury Brands?» (անգլերեն)։ Jing Daily։ 2018-03-11։ Վերցված է 2018-12-28 ↑ «Tik Tok, a Global Music Video Platform and Social Network, Launches in Indonesia» (en-us)։ en.prnasia.com։ Վերցված է 2018-12-28 ↑ Andrey Sergeev (2019-01-11)։ «Первый китайский стартап без инвестиций от Baidu, Tencent или Alibaba: история владельца TikTok — компании ByteDance — Истории на vc.ru»։ vc.ru։ Վերցված է 2019-01-12 ↑ «Is Douyin the Right Social Video Platform for Luxury Brands? | Jing Daily»։ Jing Daily (en-US)։ մարտի 11, 2018։ Վերցված է հոկտեմբերի 30, 2018 ↑ Graziani Thomas (հուլիսի 30, 2018)։ «How Douyin became China's top short-video App in 500 days»։ WalktheChat (en-US)։ Վերցված է հունվարի 3, 2019 ↑ «8 Lessons from the rise of Douyin (Tik Tok) · TechNode»։ TechNode (en-US)։ հունիսի 15, 2018։ Վերցված է հունվարի 3, 2019 ↑ «Tik Tok, a Global Music Video Platform and Social Network, Launches in Indonesia» (en-us)։ Վերցված է հոկտեմբերի 30, 2018 ↑ «Tik Tok, Global Short Video Community launched in Thailand with the latest AI feature, GAGA Dance Machine The very first short video app with a new function based on AI technology»։ thailand.shafaqna.com։ Վերցված է մարտի 15, 2018 ↑ Yurieff Kaya (նոյեմբերի 21, 2018)։ «TikTok is the latest social network sensation»։ Cnn.com ↑ Alexander Julia (նոյեմբերի 15, 2018)։ «TikTok surges past 6M downloads in the US as celebrities join the app»։ The Verge։ Վերցված է հունվարի 3, 2019 ↑ Spangler Todd, Spangler Todd (նոյեմբերի 20, 2018)։ «TikTok App Nears 80 Million U.S. Downloads After Phasing Out Musical.ly, Lands Jimmy Fallon as Fan»։ Variety (անգլերեն)։ Վերցված է հունվարի 3, 2019 ↑ «The NFL joins TikTok in multi-year partnership»։ TechCrunch (en-US)։ Վերցված է 2019-09-05 ↑ Frolov Andrey (2018-08-02)։ «Владельцы караоке-приложения Musical.ly закрыли проект и перевели пользователей в похожий сервис»։ vc.ru։ Վերցված է 2018-08-04 ↑ Lin Liza, Winkler Rolfe (նոյեմբերի 9, 2017)։ «Social-Media App Musical.ly Is Acquired for as Much as $1 Billion» – via www.wsj.com ↑ 16,0 16,1 «Social video app Musical.ly acquired for up to $1 billion»։ Business Insider։ Վերցված է սեպտեմբերի 5, 2018 ↑ «Musical.ly Is Going Away: Users to Be Shifted to Bytedance's TikTok Video App»։ www.msn.com։ Վերցված է օգոստոսի 13, 2018 ↑ Kundu Kishalaya (2018-08-02)։ «Musical.ly App To Be Shut Down, Users Will Be Migrated to TikTok»։ Beebom (en-US)։ Վերցված է 2019-04-30 ↑ «Why China's Viral Video App Douyin is No Good for Luxury | Jing Daily»։ Jing Daily։ հունիսի 13, 2018 ↑ Chen Qian (սեպտեմբերի 18, 2018)։ «The biggest trend in Chinese social media is dying, and another has already taken its place»։ CNBC։ Վերցված է նոյեմբերի 16, 2018 ↑ «TikTok surpassed Facebook, Instagram, Snapchat & YouTube in downloads last month»։ TechCrunch (en-US)։ Վերցված է դեկտեմբերի 10, 2018 ↑ «【抖音短视频】记录美好生活-Douyin.com»։ www.douyin.com։ Վերցված է հունվարի 5, 2019 ↑ Li Wilson (հունիսի 13, 2018)։ «Tik Tok-The #1 App in China (THE NEXT SNAPCHAT!)»։ Dragon Social ↑ «Douyin launches partnership with Modern Sky to monetize music»։ Արխիվացված է օրիգինալից 2018-03-10-ին։ Վերցված է մարտի 15, 2018


text: Կծելն անընդունելի է. Սուարեսը որակազրկվեց չորս ամսով Ուրուգվայի հավաքականի հարձակվող Լուիս Սուարեսը որակազրկվել է չորս ամսով` Բրազիլիայում ֆուտբոլի աշխարհի առաջնությունում Իտալիայի ընտրանու հետ հանդիպման ժամանակ իտալացիների պաշտպան Ջորջիո Կիելինիին կծելու համար։ Այդ հանդիպումն ավարտվել է ուրուգվայցիների հաղթանակով` 1-0 հաշվով։ Սուարեսը հունիսի 19-ին չի մասնակցի Ուրուգվայ-Կոլումբիա հանդիպմանը եւ ուրուգվայցիների հաղթանակի դեպքում նախատեսված հաջորդ խաղերին։ Որակազրկումից բացի Սուարեսը տուգանվում է 112 հազար դոլարով։ Սուարեսը չի մասնակցի Անգլիայի պրեմիեր-լիգայի առաջին հանդիպումներին, Ուրուգվայի հավաքականի 9 միջազգային հանդիպումներին եւ հաջորդ տարի կայանալիք Ամերիկայի գավաթի մրցաշարին։ 27-ամյա Սուարեսը նախկինում երկու անգամ որակազրկվել է մրցակիցներին կծելու համար։ ՖԻՖԱ-ի կարգապահական կոմիտեի նախագահ Կլաուդիո Սուլսերն այսօր ասել է, որ «կծելն անընդունելի է՝ հատկապես աշխարհի առաջնությունում»։


text: ՀԱՅ ԺՈՂՈՎՐԴԻ ՆՅՈՒԹԱԿԱՆ ԿՈՐՈՒՍՏՆԵՐԸ ՀԱՅՈՑ ՑԵՂԱՍՊԱՆՈՒԹՅԱՆ ԺԱՄԱՆԱԿ - Diplomat.am Հայ ժողովրդի դեմ իրականացված հանցագործությունը դեռեւս Թուրքիայի կողմից պատասխանի է սպասում՝ ցեղասպանությունը պիտի ճանաչվի եւ վնասները պիտի փոխհատցվեն: Սրանք ուտոպիական նպատակներ չեն: Որպես Օսմանյան կայսրության իրավահաջորդ, թուրքական պետությունն ունի միջազգային իրավական պարտավորություններ: Համաձայն միջազգային իրավունքի, հանցագործությունների համար պատասխանատվությունն ընկնում է դրանք իրականացրած երկրի վրա, ինչպես նաեւ, ըստ շարունակականության եւ պատասխանատվության սկզբունքի, նրա իրավահաջորդի: Ֆեդերիկո Անդրեու-Գուզման, ավագ իրավախորհրդատու, Իրավաբանների միջազգային հանձնաժողով (Ժնեւ) Մարդկային կյանքը գերագույն եւ բացառիկ արժեք է: Այն անգին է: Բնականաբար, խոսելով Հայոց ցեղասպանության մասին, մենք առաջին հերթին, եւ գրեթե բացառապես, շեշտել ենք հայ ժողովրդի մարդկային կորուստները: Սակայն ցեղասպանության տարիներին հայ ժողովուրդն ունեցել է նաեւ հսկայական նյութական կորուստներ: Անվիճելի է, որ ցեղասպանության ածանցյալ նպատակներից է եղել հայ ժողովրդի անհատական եւ հավաքական սեփականության յուրացումը: Միջազգային իրավունքը հռչակում է՝ Ex injմria non oritմr jմs (լատ.), այսինքն՝ հանցագործը չպիտի վայելի իր հանցագործության պտուղները: Այլ խոսքով, erga omnes հանցագործության հետեւանքները չեն կարող ճանաչվել կամ օրինականացվել: Այս առումով, շատ կարեւոր է հստակեցնել, թե գումարային դրսեւորմամբ ինչքան են եղել հայ ժողովրդի նյութական կորուստները Հայոց ցեղասպանության տարիներին՝ 1915-1923թթ.: Քննության առնենք որոշ պաշտոնական փաստաթղթեր, որոնցում արձանագրվել են հայ ժողովրդի նյութական կորուստները, եւ ամրագրվել է նրա փոխհատուցում ստանալու իրավունքը: 1918թ. նոյեմբերի 11-ին Առաջին աշխարհամարտում ռազմական գործողությունները վերջնականապես դադարեցնող զինադադարը պաշտոնապես մտավ ուժի մեջ: Երկու ամիս անց՝ 1919թ. հունվարի 18-ին, Փարիզում իր աշխատանքներն սկսեց Փարիզի Խաղաղության վեհաժողովը (The Paris Peace Conference), որի նպատակն էր համապարփակ քննության ենթարկել պատերազմին առնչվող հարցերը եւ նախապատրաստել խաղաղության պայմանագրերը: Կարեւորագույն հարցերի թվին էր պատկանում պատերազմի հրահրման համար մեղավոր երկրների կողմից նյութական կորուստների փոխհատուցումը (reparations): Ըստ այդմ, Փարիզի վեհաժողովի կազմում կար հատուկ հանձնաժողով փոխհատուցումների հարցով (The Commission on Reparations of Damage (Valմation of Damage)): Գրեթե 2 ամիս տեւած աշխատանքներից հետո պարզ դարձավ, որ նյութական կորուստներ են ունեցել ոչ միայն պատերազմին անմիջականորեն մասնակցած երկները: Ուստի, մարտի 7-ին նշյալ հանձնաժողովը ձեւավորեց առանձին մարմին՝ Հատուկ հանձնախումբ (Special Committee), որի նպատակն էր ի մի բերել հանձնաժողովում չներկայացված երկրների եւ ժողովուրդների նյութական կորուստները եւ դրանց փոխհատուցմանը տալ պաշտոնական ընթացք (The Commission on Reparations of Damage, of the Preliminary Peace Conference, has charged a special Committee with the gathering together of claims which may be maid against the enemy Powers): Հատուկ հանձնախումբն ուներ հետեւյալ կազմը՝ անդամներ. գեներալ ՄըքՔինսթրի, (McKinstry) ԱՄՆ, գնդապետ Փիլ (Peel) Մեծ Բրիտանիա, պրն. Ժոասե (Joմasset) Ֆրանսիա, քարտուղարներ՝ Հ. Ջայմս (H. James) ԱՄՆ, պրն. Փ. Լոր (P. Laմre) Ֆրանսիա: Հանձնախմբի ձեւավորման հաջորդ իսկ օրը՝ մարտի 8-ին, այն դիմեց Բոլիվիայի, Բրազիլիայի, Չինաստանի, Էկվադորի, Գվատեմալայի, Հայիթիի, Հեջազի (ներկայումս՝ Սաուդյան Արաբիա), Պանամայի, Պերուի, Սիամի (ներկայումս՝ Թաիլանդ) եւ Հայաստանի Հանրապետության (Delegation of the Armenian Republic of the Conference of Peace) պատվիրակություններին՝ խնդրելով տեղեկություններ կրած նյութական կորուստների վերաբերյալ: Մեկ ամսվա ընթացքում Հատուկ հանձնախումբն ամփոփեց պատվիրակությունների ներկայացրած, ինչպես նաեւ այլ միջոցներով հայթայթած, փաստաթղթերը եւ 1919թ. ապրիլի 14-ին ներկայացրեց իր նախնական զեկույցը: Թեեւ արեւմտահայության եւ արեւելահայության համար հաշվարկները կատարվել էին առանձին-առանձին, սակայն կորուստները ներկայացված էին միասնական վերջնական թվով: Ըստ այդմ, հայության ամբողջական նյութական կորուստը 1914-1919թթ.-ին 1919թ.-ի գներով կազմել է. 19.130.982.000 ֆրանսիական ֆրանկ կամ 3.693.239.768 ԱՄՆ դոլար: Ըստ զեկուցագրի, հայության նյութական կորուստներն ունեին հետեւյալ պատկերը. 1. Արեւմտահայաստան (կամ ինչպես փաստաթղթում է գրված՝ Turkish Armenia). ա) գյուղաբնակների անհատական նյութական կորուստներ՝ 4.601.610.000 բ) քաղաքաբնակների անհատական նյութական կուրուստներ՝ 3.235.550.000 գ) ոչ անհատական նյութական կորուստներ՝ 6.761.350.000 Ընդամենը՝ 14.598.510.000 ֆրանկ 2. Հայաստանի Հանրապետություն եւ Կովկասի այլ հայաբնակ տարածքներ. ա) այն բնակավայրերի բնակչության կորուստները, որոնց բնակաչությունն ամբողջությամբ տեղահանվել է՝ 1.831.872.000 բ) այն բնակավայրերի կորուստները, որոնց բնակչությունը չի տեղահանվել՝ 1.293.600.000 գ) այլ նյութական կորուստներ՝ 1.407.000,000 Ընդամենը՝ 4.532.472.000 ֆրանկ Համընդհանուր նյութական կորուստները՝ 19.130.982.000 ֆրանկ: Անհրաժեշտ է ընդգծել, որ այս թվի մեջ ներառված չեն հայերի 1920թ., 1921թ., եւ 1922թ. (համապատասխանաբար՝ Արեւելյան Հայաստան, Կիլիկիա, Զմյուռնիա եւ այլն) նյութական կորուստները: Եթե հաշվառվեն նաեւ նշյալ ժամանակահատվածի կորուստները, ապա, բնականաբար, վերոնշյալ թիվն առնվազն պետք է 15-20%-ով մեծացվի: Այստեղ պետք է նշել, որ Հայաստանի Հանրապետությունը եnբեք չի հրաժարվել իրեն հասանելիք հատուցումից (reparation): Անգամ հայոց պետականության կորստից հետո, երբ այն ռազմակալվեց օտարերկրյա զինված ուժերի կողմից (ռուսական 11-րդ բանակ + թուրքական 3-րդ բանակ), Հայաստանի Հանրապետության օրինական ներկայացուցիչները շարունակել են պնդել հայ ժողովրդի իրավունքների, մասնավորապես նյութական փոխհատուցման վրա: Այսպես, Լոզանի պայմանագրի կնքումից (24 հուլիսի, 1923թ.) անմիջապես հետո Փարիզի վեհաժողովում Հայաստանի Հանրապետության պատվիրակության ղեկավար Ավետիս Ահարոնյանը պաշտոնական գրությամբ (8 օգոստոսի 1924 թ.) դիմել է Գլխավոր դաշնակից ուժերի արտաքին գործերի նախարարներին եւ վերահաստատել հայոց իրավունքներին հավատարիմ մնալը: Փոխհատուցումների հարցով ահնրաժեշտ է առանձնացնել մի կարեւոր հանգամանք՝ ժամանակային գործոնը բնավ հիմք չէ նյութական պարտավորություններից խուսափելու համար: Ֆինլանդիան ԱՄՆ-ի նկատմամբ Առաջին համաշխարհային պատերազմից մնացած իր նյութական պարտավորությունների կատարումն ամբողջացրեց միայն 1969-ին, Մեծ Բրիտանիան՝ միայն 1965թ.: Ներկայիս Ռուսաստանը դեռեւս խնդիրներ ունի ցարական Ռուսաստանի նյութական պարտավորությունների առումով: Թուրքիայի Հանրապետությունն ինքը, չնայած հսկայական զիջումներին, Օսմանյան կայսրության պարտքը կարողացավ փակել միայն 1944թ. հունիսին: «Նյու Յորք Լայֆ» ապահովագրական ընկերությունն (NYLIC) իր 1875-1915թթ. շահառուների ժառանգներին փոխհատուցման հանձնառության մասին հայտարարեց միայն 2004թ. հունվարին, այն էլ երկարատեւ դատավարությունից հետո: Սույն դատավարությունը, թեեւ անմիջականորեն չի վերաբերում Հայոց ցեղասպանության ընթացքում մեր ընդհանրական նյութական կորուստների փոխհատուցմանը, այնուհանդերձ խիստ կարեւոր է: Առաջին համաշխարհային պատերազմի ժամանակաշրջանի մեկ ֆրանսիական ֆրանկը ներկայումս հավասար է 2.17 ԱՄՆ դոլարի: Այսինքն, դատական նախադեպի կիրառմամբ, մենք կարող ենք հաշվարկել հայության նյութական կորուստների չափը Հայոց ցեղասպանության հետեւանքով՝ 19.130.982.000 ֆրանսիական ֆրանկ x 2.17 = 41.514.230.940 ամերիկյան դոլար: Այսպիսով, Թուրքիայի Հանրապետության, որպես Օսմանյան կայսրության իրավահաջորդի, փոխհատուցման պարտավորությունը ներկայիս Հայաստանի Հանրապետության նկատմամբ, որպես Հայաստանի առաջին հանրապետության իրավահաջորդի, կազմում է առնվազն 41 միլիարդ 514 միլիոն 230 հազար 940 ամերիկյան դոլար:


text: Ինչ անել, եթե ամուսնության մեջ քեզ միայնակ ես զգում եւ ինչպես դա հաղթահարել՝ առանց հոգեբանի օգնության դիմելու | EnterTrain Friday, August 16, 2019 Views: * EnterTrain-ի հետ միասին փորձենք պարզել, թե ինչպես կարելի է հաղթահարել միայնության զգացումը՝ ձեր երկրորդ կեսի կողքին գտնվելով։ Ահա մի քանի խորհուրդ, որոնք կօգնեն վերադարձնել հարաբերություններում ներդաշնակությունը։


text: ՄԵԹՈԴԱԳՈՐԾՆԱԿԱՆ ՊԱՐԱՊՄՈՒՆՔՆԵՐ ԵՎ ԿՈՆՖԵՐԱՆՍ Սեպտեմբերի 9-ից 10-ը Ծաղկաձորի Գրողների ստեղծագործական տանը տեղի է ունեցել «Ինքնասպանության եւ ինքնասպանության հասցնելու երեւույթի պատճառները, նպաստող պայմանները, ինչպես նաեւ կանխարգելման ուղիները» թեմայով կոնֆերանս: Մեթոդագործնական պարապմունքները եւ կոնֆերանսը կազմակերպել էր ՀՀ ԶՈՒ ԱՀՏԱ վարչությունը եւ «Արար» քաղաքակրթական հետազոտությունների հիմնադրամը, որին մասնակցում էին զորամիավորումների, զորամասերի հրամանատարների` ԱՀՏԱ գծով տեղակալներ, սպա-հոգեբաններ, զինվորական հոսպիտալների բժիշկ-մասնագետներ, ՀՀ զինվորական դատախազության, քննչական կոմիտեի ներկայացուցիչներ, հոգեբանական օգնության կենտրոնների, հասարակական կազմակերպությունների հոգեբույժ-հոգեբան մասնագետներ եւ դատաբժիշկ-հոգեբաններ:


text: Մենք կորցրել ենք ներկան: Սակայն ամենասարսափելին այն է, որ մեզնից խլում են ապագան. Միքայել Մինասյան Էս գզվռտոցը չի ավարտվում. ով որ Կոնդի դաչայում նստում է, մյուսին նստացնում է, չագուչը ինքն է վերցնում. Էդմոն Մարուքյան 11:48 Իրանը միջամտությունը միջուկային եւ հրթիռային իր ծրագրերին անընդունելի է անվանել 11:30 Մոսկվայի քաղաքապետը հայտարարել է կորոնավիրուսի դեմ վերապատվաստման անհրաժեշտության մասին 11:29 Երեւանում ավտոմեքենա է այրվել. 35-ամյա վարորդը այրվածքներով տեղափոխվել է հիվանդանոց 11:22 Ադրբեջանի գլխավոր դատախազությունը հետախուզում է հայտարարել Ռուսաստանի հայերի միության ղեկավարի հանդեպ 11:17 Ներկայացուցիչների պալատը հավանություն է տվել նախագահի կողմից ռազմական ուժ կիրառելու իրավունքի վերացմանը 11:12 Ընտրությունն արված է, մնացել է քվեարկությունը. Վահե Հովհաննիսյան 11:10 Մեր հարեւան եւ բարեկամ Իրանն ու Վրաստանն ընդհանրապես գլուխ չեն հանում մեր վարած քաղաքականությունից. Սուրեն Սարգսյան 11:09 Դատարանը հրապարակել է Նիկոլ Փաշինյանի վերաբերյալ որոշումը 11:06 Մեկնարկել է «Մաթեմատիկա» առարկայից միասնական քննությունը 11:05 ԲՏԱ փոխնախարարը մեկնում է Մինսկ՝ մասնակցելու «MILEX-2021» սպառազինության եւ ռազմական տեխնիկայի միջազգային ցուցահանդեսին 11:02 Արցախում հաստատվել է կորոնավիրուսի 2 նոր դեպք. կատարվել է 38 թեստավորում 11:00 Զատուլին. Ռոբերտ Քոչարյանը կարող է վերականգնել Հայաստանը, Նիկոլ Փաշինյանն այդ դերի համար հարմար չէ 10:55 «Մոսկվիչ»-ը բախվել է երկաթե ճաղավանդակներին. կա վիրավոր, ավտոմեքենան վերածվել է մոխրակույտի (ֆոտո) 10:54 Հայաստանում հաստատվել է կորոնավիրուսով վարակվելու 86 նոր դեպք, մահացել է 1 մարդ Քչերն են նկատել՝ ինչպես ենք մենք մերժել մեր անցյալը: Այն կորել է կործանարար մերժման մեջ այն ամենի, ինչը եղել է՝ Արցախյան պատերազմի հերոսներից մինչեւ պատմական հիշողություն: Այդ մասին տելեգրամյան իր ալիքում գրել է Վատիկանում Հայաստանի նախկին դեսպան Միքայել Մինասյանը: «Մենք կորցրել ենք ներկան: Այն ավազի պես հոսել է Արցախում զոհվածների մատների արանքով: Սակայն ամենասարսափելին այն է, որ մեզնից խլում են ապագան: Մտածեք՝ առանց ապագայի, առանց հույսի միակ ելքն ինքնասպանությունն է: Այն, ինչ մենք Նիկոլի գլխավորությամբ անում ենք: Հայաստանի պատմության ընթացքում առաջին անգամ ընտրությունների ժամանակ ընտրողները կիմանան ամեն ինչ: Բառացիորեն՝ ամեն ինչ: Տեղյակ կլինեն բոլորի ունակությունների, արժանիքների եւ թերությունների մասին: Տեղյակ կլինեն նրանց մտադրությունների, թիմերի մասին: Այդ մարդկանց կառավարման արդյունքները դուք հասցրել եք զգալ սեփական մաշկի վրա: Կայանալու են ընտրություններ, որոնց ժամանակ հնարավոր չի լինի ստել: Նիկոլը հույս ունի, որ օգտագործելով վարչական ռեսուրսը, օլիգարխների փողերն ու քրեական հեղինակություններին՝ կկարողանա ապահովել իր համար հնարավորություն կառավարելու մեր ինքնասպանությունը: Եւ դրա համար նրան պետք են արդյունավետ օգնականներ: Օմեգա Միրզոյանն ուսապարկերի բավականին արդյունավետ կառավարիչ չէր եւ այդ համեղ պաշտոնն արդեն խոստացվել է Ալեն Սիմոնյանին: Ծաղրածու Հայկ Մարությանը նույնպես հանվել է շահագործումից: Նրա տեղը կզբաղեցնի հավերժ գող եւ թալանչի Գռզոն: Իր հիվանդ երեւակայության մեջ Նիկոլն արդեն հաղթել է: Նա պլանավորում է Երեւանի ավագանու արտահերթ ընտրություններ կես տարի անց: Երեկ երեկոյան նա հաճույքով հետեւում էր կառավարական շենքի բակում նստած եւ գլուխը բռնած Օմեգային:


text: Կինոյի գործիչները գոհ են Կաննի կինոշուկայի արդյունքներից Կանն մեկնած հայ կինոգործիչները հավաստիացնում են, որ Կաննի կինոշուկայի հայկական տաղավարում բավական արդյունավետ աշխատանքային գործընթաց է եղել արտասահմանյան պրոդյուսերների եւ կինոընկերությունների հետ: Ինչպես չորեքշաբթի կայացած ասուլիսում տեղեկացրեց Ազգային կինոկենտրոնի տնօրեն Գեւորգ Գեւորգյանը, այդ աշխատանքի արդյունքում Հովհաննես Գալստյանի «Խճճված զուգահեռներ» գեղարվեստական ֆիլմի համար կնքվել է համաշխարհային դիստրիբյուցիայի պայմանագիր 5 տարի ժամկետով ֆրանսիական «Ինսոմնիա ուորդ սեյլս» ընկերության հետ: Երկու համատեղ այլ պայմանագրեր էլ ստորագրվել են չեխական «Բարանդով» եւ ուկրաինական «Ինտերֆիլմ» ստուդիաների հետ: Ազգային կինոկենտրոնի տնօրեն Գեւորգ Գեւորգյանը այսօր ասում էր, թե պետությունը փորձում է ստեղծել նպաստավոր պայմաններ Հայաստանում կինոարտադրությունը զարգացնելու, ինչպես նաեւ հայկական կինոն աշխարհում տարածելու համար: Չնայած դրան Հայաստանում այսօր չկա կինոյի տարածման ցանց, որը նպաստում է կինոյի զարգացմանը: Այժմ մեկ կինոթատրոն է գործում Երեւանում, մեկն էլ Գյումրիում: «Նաիրի» կինոթատրոնը սեփականաշնորհվել է, իսկ բոլորովին վերջերս էլ «Մոսկվա» կինոթատրոնը դադարեցրեց «Նաիրի» կինոթատրոնի վարձակալությունը անշահութաբերության պատճառով: Հարցին, թե արդյո՞ք Ազգային կինոկենտրոնը չի պատրաստվում ինչ-որ քայլեր անել «Նաիրի» կինոթատրոնը պահպանելու համար, Գեւորգ Գեւորգյանը պատասխանեց. - «Մենք հիմա բանակցություններ են վարում «Նաիրի» կինոթատրոնի ղեկավարության հետ, իհարկե, ամբողջ շենքը մեզ չեն տրամադրի, այլ դահլիճի մի մասը, որտեղ պիտի կինո ցուցադրվի: Մենք շուտով պայմանագիր կսորագրենք եւ կփորձենք աշխատեցնել կինոթատրոնը»: Գեւորգյանի խոսքով` այդ դահլիճում կցուցադրվեն համաշխարհային, հայկական, մանկական եւ այլ ֆիլմեր: Գեւորգյանը այսօր նաեւ հաստատեց այն լուրերը, որ Ազգային կինոկենտրոնը այս տարի առաջին անգամ կանցկացնի կինոյի ազգային մրցանակաբաշխություն:


text: Վատիկանում կը բացւի Գրիգոր Նարեկացու արձանը - «ԱԼԻՔ» Օրաթերթ You are here:Գլխաւոր էջ»Լուրեր»Մշակոյթ»Վատիկանում կը բացւի Գրիգոր Նարեկացու արձանը «alikonline.ir» - Չեխիայի Հորնի Կալնա քաղաքի արւեստանոց-ձուլարանում պատրաստւում է Գրիգոր Նարեկացու արձանը: Ըստ «tert.am»-ի՝ ինչպէս յայտնում է «Horizon Weekly»-ն, քանդակը, որի կառուցումը մօտենում է աւարտին, նւէր է Հռոմի պապի համար եւ պէտք է տեղադրւի Վատիկանում, որտեղ քանդակի հանդիսաւոր բացումը կայանալու է ապրիլի 5-ին: Այս մասին չեխական լրատւամիջոցին յայտնել է քանդակի հեղինակ Դաւիթ Բաբայեանը: Դաւիթ Բաբայեանը 77-ամեայ ֆրանսահայ քանդակագործ է, որի աշխատանքները կարելի է գտնել տարբեր երկրներում: Ինչպէս աղբիւրը նկարագրում է, բրոնզէ քանդակի բարձրութիւնը 2 մետր է: Գրիգոր Նարեկացին պատկերւած է տպաւորիչ մորուքով, գլուխը վեր բարձրացրած՝ գրքի՝ նռան եւ եկեղեցու տեսքով մանրանկարներն աւարտելիս: Քանդակագործի խօսքով՝ ամենաբարդը Նարեկացու ոգին արտայայտելն է: Յիշեցնենք, որ 2015-ի փետրւարի 23-ին Ֆրանցիսկոս պապը Նարեկացուն հռչակել է Տիեզերական եկեղեցու վարդապետ: Այդ տիտղոսը տրւում է ընտրեալ սրբերին, որոնց ուսուցումն ու կեանքը իւրայատուկ կարեւորութիւն ունեն Կաթոլիկ եկեղեցու համար:


text: Ռոբերտ Քոչարյանի անունից ծաղկեպսակ է դրվել Ծիծեռնակաբերդում - Լուրեր Հայաստանից 24.04.2019 ● 12:35 Առավոտյան շուտ, երբ այցելեցինք Ծիծեռնակաբերդ, նկատեցինք, որ ՀՀ երկրորդ նախագահ Ռոբերտ Քոչարյանի անունից ծաղկեպսակ է տեղադրվել հուշահամալիրիում՝ Հայոց ցեղասպանության զոհերի հիշատակին։ Երկրորդ նախագահի գրասենյակից տեղեկացրեցին, որ Ռոբերտ Քոչարյանը ինչպես պաշտոնավարման տարիներին, այնպես էլ պաշտոնաթողությունից հետո ամեն տարի այս օրը անձամբ եւ ընտանիքի անդամների հետ այցելել է Ծիծեռնակաբերդ, իսկ երկրում չլինելու դեպքում իր անունից ծաղկեպսակ է դրվել անմեղ զոհերի հիշատակին։


text: Ադրենալին` ստվերում չապրելու համար ⋆ «Շրջապատ» Ադրենալին` ստվերում չապրելու համար Աղբահանությունը քաղաքի խնամվածության, նրան, ըստ իս, ինչ-որ առումով` «պարֆյումերիկ» թարմություն տալու իմաստն ունի: Ուստի, մի տեսակ գոհանում եմ, երբ Գյումրիում քայլելիս, նկատում եմ դատարկված աղբամաններ: Միշտ մտածում եմ` թող քաղաքը մաքուր լինի: Ապա «գլոբալիզացնում» եմ մտահայեցումս ու հանգում այն մտքին, թե կուզենայի մեր երկրում քաղաքական կուրսն էլ աղբազերծված լիներ: Օրինակ`թող թերասացություն լիներ մեր հայտնի գործիչների խոսքերում, քան թե գիտակցված սուտ քաղաքական խաղեր, խոստումների ուրացում, որ դարձյալ աղբային ոլորտից է: Պերմանենտ իշխանություն ունենալն ու անձի պաշտամունքով առաջնորդվելն էլ որոշակիորեն հավասարազոր է կուտակված «աղբը» չթափելու «կամակոր» երեւույթին, թեեւ ենթակա է փաթեթավորման ու հեռացման: Իսկ այսպես` եթե քաղաքական կուրսի մեջ գերադասելի է ամեն ինչ «անթափոն վերարտադրության» հանգեցնելը, դա արդեն հեռու է քաղաքական կոկիկության չափանիշներից: Պետք չէ նաեւ կոկիկության թվացողությունը շփոթել քաղաքական կոկետության հետ, եւ դա դեռ քիչ է` այդ շփոթմունքը որպես «սահուն» պարտադրանք, հրամցնել ուրիշներին: Չի կարելի պերմանենտ կառավարելը անփոխարինելիության «գաղափարական» սկուտեղով մատուցել ու համտեսողին հավաստիացնել, թե այն զուտ հայկական խոհանոցի «խորտիկ» է: Ո՞վ իմանա, գուցե այն իր մեջ թունաքիմիկատներ է պարունակում, ինչը վնասակար է հայ մարդու համար, ուստի բնական կլիներ շուտափույթ ազատվել դրանից, քանի որ դրա տեղն աղբամանն է: Նաեւ, կարծում եմ, որ քչերը դեմ կլինեին «հայկական» քաղաքական խոհանոցի` մեզ համար հակացուցված «բաղադրատոմսերից» ազատվելուց: Երբ ՀՀԿ անդամներից լրագրողներն հետաքրքրվում են, թե վերջապես 2018 թվականին ո՞ւմ է վստահվելու երկրի վարչապետի պաշտոնը, նրանք չեն կոնկրետացնում, պատասխանում են, թե դա կախված կլինի գերագույն մարմնի որոշումից: Եթե ԳՄ-ն շատ հորդորի, խնդրի, որ Սերժ Սարգսյանը լինի վարչապետ, իսկ նա էլ տեղի տա` այդպես էլ կլինի: Իսկ եթե Սերժ Սարգսյանը որոշի, որ այդ պաշտոնը գործող վարչապետ Կարեն Կարապետյանին է վստահելու, ուրեմն` այդկերպ կլինի: Չէ՞ որ հանրապետականները «Տիտանիկ» կոչվող նավի անձնակազմը լինելու բոլոր հավակնություններն ունեն, որովհետեւ ՀՀԿ-ն էլ վստահ է, որ այսօրվա ու վաղվա քաղաքական տիտանն է մնալու, իսկ նավի ղեկապետը` Սերժ Սարգսյանը: Իսկ ղեկապետի ոչ վաղ անցյալում, նոր Սահմանադրության հանրաքվեի գաղափարը շրջանառության մեջ դնելուց առաջ, իր` պետական առանցքային ոչ մի պաշտոնի չհավակնելու խոստումը «հեչ»-ացվո՞ւմ է: Սա՞ է ցուցանում ՀՀԿ-ի որոշելիք աղերս-պաղատանքների` Սերժ Սարգսյանին ուղղված տարբերակի հավանականությունը: Լավ, ասենք մյուս տարբերակն էլ կա, որպեսզի ղեկապետն իր խոսքից ետ չկանգնի, այսինքն` ըստ խորհրդարանական վերջին բառամթերումների, նրա պաշտոնական այդ հայտարարությունը չհամարվի բստըրածին կամ եթերամետ, նա վարչապետի պաշտոնը վստահաբար հանձնում է Կարեն Կարապետյանին, բայց տրամաբանական հարց է ծագում, թե դա ի՞նչ կփոխի: Պարզից էլ պարզ է, ենթատեքստում կստացվի այնպես, որ կառավարության «կուրսղեկը» դարձյալ կմնա երկրի արդեն չանցողիկ նախագահը, որ նույնն է, թե` ՀՀԿ հավերժ նախագահը: Վարչապետի ներկայիս պահվածքն էլ, այս պարագայում նման է «մինչեւ եկող տարի` սպասեմ ստացվող ազդակների» վիճակին, չնայած պաշտոնում մնալու ներքուստ «դրայվոտ» ցանկությանը, որն առերեւույթ մեղմ ելեւէջումներով է միայն դրսեւորում: Քաղաքական կոռեկտությունը բավարարում է նրան կռահել, որ «վեր-վերի» պարելն այս դեպքում անհամատեղելի է: Ակամա հիշեցի Լոլիտայի աներկյուղ երանգով հնչող երգը, երբ ասում է, թե խոսքեր պետք չեն եւ խուճապ պետք չէ, քանի որ սա իր վերջին օրն է «Տիտանիկի» վրա: Ոտնամաններն ընթացքում հանելով` ասես օվկիանոսը ծնկներից հետ է, Լոլիտան էնքան հավեսով է երգում, որ քեզ` «Տիտանիկի» ուղեւոր պատկերացնողիդ էլ, ադրենալինով ապրելու ներշնչանք է բերում: Իսկ ադրենալինը երբեմն ավելորդ չէ կյանքում: Այն երբեմն դրդում է անել այն, որ այլ պարագայում դժվար թե անեիր: Հասկանալի է, որ յուրաքանչյուրս էլ կյանքի «ետնախորշերում» ունենք մեր` այս կամ այն վարմունքից մնացած «աղբահետքը», որի մաքրմանը` կախված կյանքի մեր վերաիմաստավորումից, մի օր ինքներս մեզ ստիպելու ենք ձեռնամուխ լինել, չէ՞ որ սանիտարական տեսանկյունից, այդկերպ մենք կազատենք ուրիշներին դրա հետ շփվելու անհեթեթ, անիմաստ ու չպատճառաբանված պատահականությունից: Եվ ինչո՞ւ ոչ`այդպիսով ծանր բեռ գցած կլինենք մեր ուսերից: Լուսանկարում պատկերված աղբատար մեքենայի անվադողը հենց աղբարկղերի մոտ էր խրվել ցեխի մեջ: Բայց դա դեռ խորտակում չէր, վիճակը շտկելը դժվար չէր: Վարորդն էլ հասկանալով, որ ավելորդ է այսպիսի վիճակում մեքենային «տանջելը», որոշել էր հանգիստ թողնել ու սպասել հիմնարկից ուղարկված օգնությանը: Հետաքրքիրն այն էր, որ աղբն արդեն բարձած էր ու այլ բան չէր մնում, եթե ոչ օգնության սպասելը: Երեւի նաեւ բարձած աղբի ծանրությունն էր նպաստել մեքենայի խրվելուն: Ես, երբ ականատես եղա այս վիճակին, մտածեցի, որ օգնությունը չի ուշանա: Այդպես էլ եղավ, երբ որոշ ժամանակ անց նույն ճանապարհով ետ էի դառնում, հուրախություն ինձ, տեսա, որ աղբատարն արդեն այնտեղ չէր: Դե, լավ է, մտածեցի, լավ է, որ մեքենան ստիպված չի եղել «գիշերել» այսպիսի տհաճ վայրում` օգնությունը, բարեբախտաբար, հասել է ու մնում է երեւակայել` ոչ շատ ուշացումով:


text: Նախ եւ առաջ պետք է ունենալ մշակութային քաղաքականության հայեցակարգ | Հայ Յեղափոխական Դաշնակցութիւն ԱՀ մշակույթի, երիտասարդության հարցերի եւ զբոսաշրջության նախարարի պաշտոնում նշանակվելուց շուրջ մեկ ամիս անց «Ապառաժ»-ը հանդիպել եւ զրուցել է Լեռնիկ Հովհաննիսյանի հետ: -Հուլիսի 2-ին նշանակվել եք մշակույթի, երիտասարդության հարցերի եւ զբոսաշրջության նախարարի պաշտոնում: Ինչպե՞ս ընդունեցին Ձեզ աշխատակազմի անդամները: -Ես մշակույթի նախարարությունում նոր մարդ չեմ: 2010-ին աշխատել եմ զբոսաշրջության վարչությունում՝ որպես Տիգրանակերտ պետական արգելոց ՊՈԱԿ-ի տնօրեն, իսկ 2013-15 թվականներին՝ որպես մշակույթի եւ երիտասարդության հարցերի նախարարի տեղակալ: Նախարարության հիմնական ստորաբաժանումների աշխատանքին ծանոթ եմ եղել, եւ այդ պատճառով աշխատակիցներն ինձ ճանաչում են: Իսկ ինձ համար աշխատելը հեշտ է, որովհետեւ ունեմ աշխատանքային փորձ եւ ծանոթություններ: -Ֆեյսբուքյան հրապարակումներից ակնառու է, որ ՄԵՀԶ-ի աշխատակազմը բաժանված է նախկին երկու նախարարների թիմակիցների՝ Նարինե Աղաբալյանի եւ Սերգեյ Շահվերդյանի: Ինչպե՞ս եք պատրաստվում շահել աշխատակիցների վստահությունն ու աջակցությունը: -Նախարարությունում աշխատանքային առումով թիմերի բաժանում չկա: Մշակույթի, երիտասարդության հարցերի եւ զբոսաշրջության նախարարության աշխատակազմը աշխատում է մեկ թիմով եւ մեկ նպատակի համար՝ արդյունավետ աշխատանք իրականացնելու, հաջողություն գրանցելու եւ զարգացնելու մեզ վստահված ոլորտը: Պետական որեւէ պաշտոնյա չպետք է առաջնորդվի նախասիրություններով: Ինձ համար ամենակարեւորը մարդու աշխատանքային գործունեությունն ու արհեստավարժությունն է տվյալ բնագավառում, մնացած հարցերը մղվում են երկրորդ պլան: Միեւնույն ժամանակ՝ հասկանալի է, որ հատկապես արվեստագետների մոտ մեծ դերակատարություն ունի ճաշակը: Եվ ինչպես գիտենք՝ ճաշակին ընկեր չկա: Ելնելով այն հանգամանքից, որ արվեստի եւ մշակույթի ասպարեզի աշխատողները դյուրագրգիռ են եւ զգացմունքային, ինչ-որ տեղ բնական եմ համարում այս ասպարեզի գործիչների վեճերն ու տարակարծությունները: Սակայն, պետք է գիտակցել, որ հենց այդ վեճերն ու տարակարծությունները պատճառ են դառնում նորի արարմանն ու թռիչքային վերելքներին: Դա է փաստել արվեստի պատմությունը: -Մոտ անցյալում ԱԺ պատգամավոր էիք, մեկ ամիս է՝ մշակույթի նախարար: Ո՞ր գործն է ավելի հեշտ: -Ճիշտն ասած՝ ցանկացած աշխատանք ունի իր առանձնահատկությունները: Պատգամավորական աշխատանքը հիմնականում կապված էր օրենսդրական գործունեության հետ, իսկ բնակչության տարբեր շերտերի հետ շփումը բոլոր տեսակի հարցերին էր առնչվում՝ սոցիալական, տնտեսական, քաղաքական... Նախարարի պաշտոնի առանձնահատկությունն այն է, որ թեեւ այն քաղաքական պաշտոն է, բայց, այնուամենայնիվ, պատասխանատու ես կոնկրետ մեկ ոլորտի համար եւ բնակչության հետ շփումն էլ հենց այդ ոլորտի շրջանակում է: Թե՛ գործադիրը եւ թե՛ օրենսդիրն ունի իր դժվարություններն ու առանձնահատկությունները: -Իսկ դժվա՞ր է ամեն օր Շուշի գնալ: -Ոչ: Ես ծննդով Շուշիի շրջանից եմ: Շուշիում է անցել իմ զինվորական ծառայությունը, առաջին աշխատավայրս Շուշիում էր եւ, որպես պետական պաշտոնյա, նույնպես իմ առաջին աշխատանքային գործունեությունն սկսել եմ Շուշիից: Շուշի տանող ճանապարհը հարազատ է ինձ: -Արդյո՞ք պատմաբան-ազգագրագետ լինելը կարող է նպաստել մշակույթի նախարար լինելուն: -Միանշանակ: Այս ոլորտում մասնագիտությունը կարեւորություն ունի: Ազգագրագետը ժողովրդի մշակույթի ուսումնասիրողն է: Շատ հաճախ մշակույթ ասելով հասկանում ենք միայն նկարչությունը, քանդակագործությունը, երգն ու պարը, բայց մշակույթը շատ ավելի մեծ, լայն եւ ընդգրկուն հասկացություն է: Մշակույթը մարդու հասարակական գործունեության հիմնական միջոցն է: Այդ իսկ պատճառով իմ՝ պատմաբան-ազգագրագետի մասնագիտությունը շատ է օգնում պատմամշակութային ժառանգության եւ մշակութային քաղաքականության ընկալմանը եւ ոչ նյութական մշակութային ժառանգության գործառույթների ըմբռնմանը: -2013 թվականին մշակույթի նախարար Նարինե Աղաբալյանի տեղակալն էիք, իսկ նախորդ նախարար Սերգեյ Շահվերդյանի կուսակիցը: Նրանց հետ համագործակցությունը շարունակական կլինի՞: -Ե՛ւ Նարինե Աղաբալյանի, ե՛ւ Սերգեյ Շահվերդյանի հետ լավ հարաբերությունների մեջ ենք, եւ համագործակցության համար որեւէ խնդիր չեմ տեսնում: Նախարարի պաշտոնն զբաղեցնելուց հետո զանազան հարցերի շուրջ երկուսի հետ էլ խորհրդակցություններ եմ անցկացրել: Վստահ եմ՝ մշակույթի նախկին նախարարների փորձը շատ օգտակար կարող է լինել ճիշտ որոշումներ կայացնելու առումով: -Ուսանողական եւ ընկերական շրջանակներում հայտնի եք որպես «Քայլող հանրագիտարան»: Ինչպե՞ս եք կարողանում մտապահել պատմության մանրամասները թվականներով, վայրերի անուններով եւ անձնանուններով հանդերձ, հաճախ հիշում նաեւ այդ նյութերի էջն ու տողը: -Ճիշտն ասած՝ հիշողությունը բնատուր է, սակայն հավատացած եմ, որ անընդհատ ընթերցանությունն ու հետաքրքրասիրությունն այդ ասպարեզում պատճառ են դառնում, որ միշտ թարմացնեմ իմացածս եւ ինքնաբերաբար մտապահեմ մանրամասներն ու մանրուքները: Իսկ այս բոլորի հիմնական պատճառը հարատեւ եւ անդադար ընթերցանությունն է: -Ո՞ր տարիքում եւ ինչպե՞ս է առաջացել Ձեր սերը դեպի ընթերցանությունը: -Շատ վաղ տարիքից: Կարդացածս առաջին գրքերը հայկական եւ ռուսական ժողովրդական հեքիաթներն էին, թերեւս՝ 7 կամ 8 տարեկան էի: Ի դեպ՝ ռուսական հեքիաթները նվիրել էին ինձ հենց թարգմանիչները՝ Արծրուն Սահակյանն ու Անուշ Սեդրակյանը: Հենց այդ տարիքում սեր առաջացավ դեպի ընթերցանությունը, եւ բավականին վաղ սկսեցի տարվել պատմավեպերով: Առաջին պատմավեպն էլ, որը կարդացել եմ, Րաֆֆու «Սանվելն» էր: -Տիրապետում եք ֆրանսերենին: Քարին տակում մեծացած երիտասարդը ինչպե՞ս է սովորել այդ լեզուն: -Այն ժամանակ Քարի տակի գյուղական դպրոցի օտար լեզվի ուսուցիչը ֆրանսերենի մասնագետ էր: Իսկ երբ 8-րդ դասարանից տեղափոխվեցի Երեւանի Խրիմյան Հայրիկի անվան թիվ 10 հայագիտական թեքումով դպրոց, շարունակեցի սովորել այդ լեզուն: Անկեղծ ասած՝ Խ. Հայրիկի անվան հայագիտական թեքումով դպրոցը ոչ միայն օտար լեզվի ուսումնասիրման հնարավորություն է տվել, այլեւ՝ հայոց լեզվի, հայ գրականության, հայոց պատմության, բանահյուսության, ազգագրության, արվեստի պատմության եւ գրաբարի ուսումնասիրման: -Եզակիներից եք, որ առանձնահատուկ հպարտությամբ եւ հրճվանքով եք խոսում Ձեր ծննդավայր Քարին տակի մասին: Ինպե՞ս եք պահում կապը գյուղի հետ: -Իմ ծնողներն ապրում են գյուղում: Շատ կուզեի ամեն օր լինել այնտեղ, բայց աշխատանքի բերումով շաբաթը մեկ անգամ եմ կարողանում այցելել նրանց: Սակայն հիմա, երբ աշխատավայրս Շուշիում է, կփորձեմ ավելի հաճախ այցելել գյուղ: Քարին տակը հերոսական գյուղ է: Քարին տակի պաշտպանությունը Արցախյան ազատամարտի կարեւոր հաղթանակներից է: Քարին տակի հերոսությունը չի սահմանափակվում միայն մեր օրով: Կարեւոր էր նաեւ քարինտակցիների մասնակցությունը 1826-28 թվականների ռուս-պարսկական պատերազմին, 1905-06 թվականների հայ-թաթարական բախումներին, 1918-20 թվականների պայքարին: Իմ համագյուղացիները եւ Քարին տակը բավականին հերոսական դրվագներ տվեցին մեր ազատամարտին: Իսկ նման հերոսական գյուղի հողուջրի զավակը լինելը ինքնին հպարտություն է ինձ համար: Չեմ կարող աչքաթող անել նաեւ Քարին տակի չնաշխարհիկ եւ աշխարհագրական դիրքը, որոնք ցանկացածի մոտ հիացմունքի զգացում են առաջացնում: -Շատերի կարծիքով՝ Արցախում մեկնարկած բարեփոխումները սահմանափակվում են միայն պաշտոնափոխություններով: Նոր պաշտոնյաններից մեկն էլ դուք եք: Ի՞նչ բարեփոխումներ եք ակնկալո՞ւմ եւ ինչպե՞ս եք պատկերացնում մշակութային ոլորտը: -Ելնելով հենց բարեփոխում բառի իմաստից՝ հարկ եմ համարում նշել, որ միշտ էլ կողմնակից եմ փոփոխությունների, որոնք իրենց հետ կբերեն բարին: Իսկ այդ գործընթացը միշտ անհրաժեշտ է նոր մթնոլորտ ձեւավորելու, լճացումից խուսափելու, եւ համակարգին եռանդ ու ներուժ փոխանցելու համար: Մշակութային ասպարեզում, իմ պատկերացմամբ, բարեփոխումները պետք է լինեն շատ լուրջ, խորքային եւ համակարգային: Նախ եւ առաջ պետք է ունենալ մշակութային քաղաքականության հայեցակարգ: Իսկ մշակութային երկարատեւ ու կարճատեւ ծրագրերը պետք է մշակվեն՝ այդ հայեցակարգից ելնելով: Մշակութային հայեցակարգի կարեւորագույն կետերից մեկն ինձ համար մշակութային ժառանգության ասպարեզում քաղաքականության վերամշակումն է եւ մշակութային ժառանգությունը հանրությանն ավելի ընկալելի դարձնելը: Մյուս կարեւոր ուղղություններից մեկը պետք է լինի երիտասարդության հետ աշխատանքը: Գալիք սերնդի նկատմամբ նախարարության վերաբերմունքը պետք է լինի շատ ավելի խորքային եւ առարկայական:


text: «Ռեալը» Պոգբայի համար պատրաստ է առաջարկել 125 մլն եվրո Այս պահին Երեւանում 2020-06-03 23:45 2019.07.12 11:46 «Ռեալը» շարունակում է «Մանչեսթեր Յունայթեդի» կիսապաշտպան Պոլ Պոգբային ձեռք բերելու ուղղությամբ աշխատանքներ տանել: Մադրիդյան ակումբը հույս ունի, որ ֆրանսիացին բանակցություններ կվարի «ՄՅՈւ»-ի փոխնախագահ Էդ Վուդվորդի հետ եւ նրան կհայտնի «Ռեալ» տեղափոխվելու ցանկության մասին: «Արքայական» ակումբը 26-ամյա ֆրանսիացու համար պատրաստ է վճարել 125 մլն եվրո, իսկ հետագա բանակցությունների ընթացքում առաջարկը ավելացնել մինչեւբ 130 մլն՝ գումարած 15 մլն պարգեւավճարների տեսքով:


text: ԴԵՊԻ ԲԱՐՁՐ ՎԱՐՁԱՏՐՎՈՂ ԱՇԽԱՏԱՆՔ Ապագա տնտեսագետներին սովորեցնում են, թե ինչպես կարելի է հասնել ցանկալի աշխատավարձով ցանկալի աշխատանքին: IAB (International Accountancy and Business Centre) կազմակերպությունը հիմնադրվել է 2001 թվականին: Նպատակն է եղել հայ ուսանողներին առաջարկել հետբուհական որակյալ կրթություն: Սակայն հետագայում ոլորտն ավելի է ընդլայնվել` հասնելով մինչեւ միջազգային որակավորման դասընթացների անցկացմանը: Իսկ այսօր IAB-ն ԵՊՀ տնտեսագիտության ֆակուլտետում ներկայացնում էր իր ծրագրերը, հաշվապահական ծրագրերի միջազգային որակավորում ստանալու կարգն ու պահանջները, այսինքն` հնարավոր է առանց երկրից դուրս գնալու մասնակցել դասընթացների ու ձեռք բերել միջազգային որակավորում: Բայց նախ բուն գործին անցնելը IAB-ի գործադիր տնօրեն Արաքսյա Մելքոնյանը զրուցեց ուսանողների հետ` փորձելով նրանց հետ վերլուծել այսօրվա աշխատաշուկայի խնդիրները, պահանջները եւ երիտասարդների հնարավորությունները: Նա նաեւ մի քանի խորհուրդներ տվեց, թե որտեղից կարելի է սկսել տնտեսագետի կարիերան. կարելի է սկսել, օրինակ, աուդիտորական կազմակերպություններից: Սակայն միջազգային աուդիտորական եւ խորհրդատվական կազմակերպություններում լավ վարձատրվող աշխատանքի անցնելու համար անհրաժեշտ է հանձնել քննություններ եւ ստանալ միջազգային որակավորում: Այսօր Հայաստանում հնարավոր է ստանալ միայն ACCA եւ CIMA որակավորումները: «Մենք դասընթացները տալիս ենք, սակայն քննություն չենք ընդունում, այսինքն` որակը կառավարվում է անկախ մարմնի` որակավորում տվող ասոցիացիայի կողմից: Նույն դասընթացը, որ այլ երկրում կազմակերպվում է 3 օրերի ընթացքում, Հայաստանում անցկացվում է 2 ամսվա ընթացքում եւ անհամեմատ մատչելի գնով»,- պարզաբանում է Արաքսյա Մելքոնյանը: Տնտեսագիտության ֆակուլտետի ուսանողական խորհրդի նախաձեռնած հանդիպման վերջում IAB-ի ներկայացուցիչները ֆակուլտետին նվիրեցին գրքեր, որոնք այնքան էլ մատչելի չեն, եւ որոնցով հնարավոր է պատրաստվել միջազգային որակավորման քննություններին: Նշենք, որ այսպիսի հանդիպումներ են կազմակերպվում նաեւ այլ բուհերում, որտեղ տրվում է տնտեսագիտական կրթություն: Ինչպես Արաքսյա Մելքոնյանն է տեղեկացնում, հետագայում Հայաստանում հնարավոր կլինի նաեւ ստանալ ներքին աուդիտի, ֆինանսական վերլուծությունների, ինչպես նաեւ IT ոլորտի միջազգային որակավորում: Իսկ թե ինչքան շուտ կհասնի դրանց հերթը, կախված է մեր երկրի տնտեսության զարգացումից:


text: աներեւույթ փողի մասին. 2014 ճապոնական կինոփառատոնից – Ռադիո Ագռավաքար հանուման in Կինոարվեստ | November 20, 2014 հանուման in Կինոարվեստ | November 20, 2014 Այս տարվա ճապոնական ֆիլմերի փառատոնին երկու ֆիլմ եմ նայել, «Մայրամուտները երկրորդ փողոցում»֊ի շարունակությունն էր, թեթեւ ֊ խոխմա ֆիլմ, որը ճապոնացիների մասին ահագին բան է պատմում։ Ու նաեւ մի ֆիլմ, որը նվիրված էր սրճարան֊ռեստորանի հիմքի վրա ստեղծված հոգեւոր օգնության կենտրոնին ։) , տենց շատ բարի ու հասկացող մարդկանց մասին էր։ Այս երկրորդ ֆիլմի ժամանակ զգում եմ, որ մի բան այն չի, մի տարօրինակ զգացում ունեմ... մտածում եմ ինչ որ բան պակաս է կարծես, ինչ որ բանի եմ սպասում ... սկսեցի մտածել, ի՞նչ է կատարվում, սա ի՞նչ զգացողություն է ... մեկ էլ հանկարծ հասկացա՝ սա ռեստորանի մասին ֆիլմ է, ու ոչ մի անգամ փող չերեվաց էկրանի վրա, ամբողջ ֆիլմի ընթացքում, չէ՞ որ դա ռեստորան էր, որտեղ մարդիկ գալիս էին ուտում֊խմում ուրախանում, բայց ոչ հաշվի մասին խոսակցություն եղավ, ոչ էլ գումարի փոխանցման արարողություն։ Փորձեցի ընդանրացում անել, կարո՞ղ է դա հատուկ է ճապոնական արվեստին, հատկապես՝ կինոարվեստին։ Փորձեցի հիշել դրվագներ, միակ բանը որ հիշվեց, դա հանց «Մարյամուտները երկրորդ փողոցում» ֆիլմի առաջին մասում էր, որտեղ չեմ հիշում որ փող երեւացած լինի, բացի մի դեպքից, երբ մայրը կարում է մի փոքր գումար որդու հնամաշ ցնոտիների մեջ եւ երբ երեխան քաղաքում կորչում է, այդ գումարով կարողանում է վերադառնալ։


text: Հոգեբանական դիմանկարներ՝ կանայք եւ տղամարդիկ Հաճախ կյանքի ընթացքում համոզվում ենք, որ կանայք ու տղամարդիկ կարծես երկու ծայրահեղություններ լինեն, երկու տարբեր մոլորակների բնակիչներ: Նրանց նպատակներն ու ցանկությունները ծայրահեղ տարբեր են ու գրեթե չեն հատվում: Ահա թե ինչու յուրաքանչյուր զույգի կազմավորում յուրահատուկ հրաշք է: Հավատանք, որ այս տեսակետը սուբյեկտիվ կարծիք է եւ անվերապահորեն տարածվել բոլոր դեպքերի վրա չի կարող, սակայն խոստովանենք, որ կանանց ու տղամարդկանց պատկերացումներն ու համոզմունքները, սպասումներն ու հավատալիքները հաճախ իսկապես դժվար համադրելի են: /Կանայք - Հոգեբանական դիմանկարներ՝ կանայք եւ տղամարդիկ " /> Ահա ընտանիքում ծնվեց զավակը: Անկախ սեռից` այն ուրախություն ու նոր ապրումներ է առաջացնում բոլորի մոտ: Ու գրեթե լույս աշխարհ գալու առաջին իսկ օրվանից սկսվում է տղամարդու եւ կնոջ ավանդական դերերի ձեւավորումը: Վաղ մանկական տարիքից սկսած երեխաներին` կախված սեռից, շրջապատողները տարբեր պահանջմունքներ են ներկայացնում, խրախուսում վարքի այս կամ այն դրսեւորումները: Սա էլ տարիքին զուգահեռ նպաստում է նրանց վարքի ու բնավորության, համոզմունքների ու սպասումների ձեւավորմանը: Մանկուց ի վեր տղաների մոտ խրախուսվում են նախաձեռնողականությունը, ինքնուրույնությունը, ֆիզիկական ուժի դրսեւորումը: Եթե աղջկա լալկանությունը, վախը, ապրումակցումը այլոց, հուզականության այլ դրսեւորումները չեն արժանանում քննադատության, ապա տղաների մոտ հուզականության ցանկացած արտահայտում ծնողները եւ մոտակա շրջապատը դիմավորում են հետեւյալ արտահայտություններով. «Չե՞ս ամաչում, չէ՞ որ դու տղա ես» կամ. «Ի՞նչ ես աղջկա պես լաց լինում»: Ցավոք հիմնականում այս կերպ են արձագանքում տղաների հուզականության արտահայտմանը, անկախ նրանից, թե ինչն է դրա առաջացման պատճառը` հասակակցի պատճառած ցավը, վախը ինչ-որ մի բանից, թե ապրումակցումը` այլոց վիճակից առաջացած ապրումները: Հետաքրքիր է, որ այն դեպքերում, երբ դեռ մի քանի ամսեկան տղան լալիս է, իսկ աղջնակը` ոչ, նրան մատնանշում են ու ասում. «Մի նայիր, աղջիկ է, բայց լաց չի լինում»` դրանով իսկ ձեւավորելով համոզմունք, որ աղջիկները ինչ-որ տարօրինակ լալկան էակներ են: Ահա սա էլ առաջին տարբերությունների ձեւավորման հիմքն է: Սեռերի միջեւ ընկած հոգեբանական տարբերությունը չի նշանակում նրանց մոտ սեռից կախված այս կամ այն բնութագրի բացակայությունը կամ առկայությունը: Պարզապես նույն բնութագիրը, նույն որակը տարբեր երանգավորում են ստանում` կախված սեռից: Ու ահա, այս տարբերությունները մեծապես անդրադառնում են կանանց եւ տղամարդկանց միջեւ գոյություն ունեցող փոխհարաբերություններում: Դիտարկենք հուզականության տարբեր դրսեւորումները: Մի դեպքում հուզականություն ասելով հասկացվում է այլոց հոգեկան վիճակը հասկանալու, նրանց զգացմունքները կիսելու կարողությունը (ապրումակցում) եւ դրանք արտահայտելու կարողությունը: Մյուս դեպքում դա սեփական զգացմունքների վերապրումն է եւ դրանց արտահայտումը (հուզական էքսպրեսիա): Շրջապատում հաճախ ենք հանդիպում կանանց, ովքեր բաղոքում են, թե իրենց տղամարդիկ` ամուսիննները, չեն հասկանում իրենց, անզգա են: Եվ իսկապես, երբեմն թվում է, թե տղամարդիկ բոլորովին ընդունակ չեն հասկանալ այլոց, (հատկապես կանանց զգացմունքները), կանանց հանդեպ չեն կարող ցուցաբերել հոգատար, կարեկցող վերաբերմունք: Սակայն հետազոտությունները ցույց են տալիս, որ տղամարդիկ, կանանցից ոչ պակաս կարողանում են նկատել ու հասկանալ դիմացինի զգացմունքները: Ավելին, տղամարդիկ ներքուստ ապրումակցում են, սակայն նրանց համար չափազանց կարեւոր է, որպեսզի այլոք չնկատեն դա: Ինչ-ինչ պատճառներով տղամարդիկ հաճախ չեն ցանկանում, որպեսզի նրանց համարեն ապրումակցող, կարեկցող, ցավակցող: Տղամարդիկ հաճախ հայտնվում են այնպիսի իրավիճակներում, որոնք նրանցից պահանջում են ուժ, ինքնուրույնություն, իշխանություն, մրցակունակություն, այսինքն` այնպիսի հատկանիշներ, որոնք հազիվ թե համակցվում են կարեկցանքի հետ: Ու եթե անգամ տղամարդը ՚բաց է արձակումՙ իր զգացմունքները (վախ, անհանգստություն, ափսոսանք, կարեկցանք եւ նման այլ զգացմունքներ), նա սովորաբար ավելի զուսպ է արտահայտվում: Մինչդեռ կինն ավելի հակված է հուզականորեն արտահայտել իր ապրումները, իր վերաբերմունքը դեպքի, պատմածի վերաբերյալ: Այսինքն` կանայք եւ տղամարդիկ իրականում ունեն հավասար հուզականություն, պարզապես նրանք տարբեր ինտենսիվությամբ, տարբեր ուժգնությամբ են արտահայտում դրանք: «Իսկական տղամարդ» ասելով` տղամարդկանց մեծամասնությունը հասկանում է ամրություն, պնդություն, կարծրություն: Կանայք ավելի շատ են արտահայտում իրենց զգացմուքներն ուղղված շրջապատողներին (հետաքրքրության արտահայտում այլոց եւ նրանց ցանկությունների, պահանջմուքնների նկատմամբ), մինչդեռ տղամարդիկ հիմնականում արտահայտում են եսակենտրոն զգացմունքներ, պահանջներ, ցանկություններ, սեփական հետաքրքրություններ: Կանայք հեշտությամբ կարող են արտահայտել վախի ու տխրության զգացմունքներ, քանի որ հասարակության մեջ նրանց նմանատիպ ապրումներն ավելի ընդունելի են եւ «անհարմար» չեն: Ագրեսիվության արտահայտման տարբերությունը եւս կարելի է բացատրել սեռային դերերով: Այսպես, դրանցից ոմանք, որոշ առումներով, խրախուսում են տղամարդու կողմից ագրեսիվության արտահայտմանը, մինչդեռ կանանց կողմից արտահայտվող ագրեսիվությունը քննադատվում է: Տղամարդկանց հաճախ հրահրում են ագրեսիվության, անգիտակցաբար կամ գիտակցաբար, բացահայտ կամ քողարկված եղանակներով` կասկածի ենթարկելով նրանց հասարակական դիրքը, ինքնահարգանքը, ուժը: Տղամարդկանց համար շատ վիրավորական է, նույնիսկ` ստորացուցիչ, երբ վիճարկում կամ կասկածի տակ են դնում իրենց արժանիքները, կարողությունները: Սակայն եթե տղամարդու համար ընդունելի ձեւերից է համարվում ագրեսիայի բացահայտ արտահայտումը, ապա կանայք հիմնականում վատ են զգում, երբ ստիպված են լինում այլոց ներկայությամբ արտահայտել ագրեսիա: Բնականաբար, սրա բացատրությունը նրանում է, որ մենք անընդունելի ենք համարում կնոջ նման վարքը: Այսինք` սեռական, գենդերային դերերն իրենք արդեն ենթադրում են վարքային որոշակի սահմանափակումներ: Սակայն պետք է նշել, որ իրապես ուժեղ, առնական տղամարդուն ոչինչ չի կարող դրդել ՚ապացուցելուՙ սեփական առնականությունը, քանի որ նա երբեք չի կարող կասկածներ ունենալ դրանում:


text: ԱՄՆ դատարանը դատախազներին թույլ է տվել ստուգել Թրամփի ֆինանսները | 1in.am ԱՄՆ Գերագույն դատարանը թույլ է տվել նախագահ Դոնալդ Թրամփից հարկային հայտարարագրեր ներկայացնել Նյու Յորքի դատախազներին: Սպիտակ տան ղեկավարի եկամուտների մասին տեղեկատվությունը չի ուղարկվի Կոնգրես՝ գրում է ekhokavkaza.com-ը: Թրամփը Ռիչարդ Նիքսոնից հետո առաջին նախագահն է, որը չի հրապարակել իր եկամուտների մասին հայտարարագիրը: 50 տարի առաջ Նիքսոնի փաստաթղթերը լրագրողներին էր հանձնել անանուն հարկային ծառայողը: Այնուհետեւ պարզվել էր, որ Միացյալ Նահանգների 37-րդ նախագահը չէր վճարել մոտ 400 հազար դոլար ԱՄՆ-ի բյուջե: Թրամփի փաստաբանները նախկինում հայտարարել էին, որ գործող նախագահը անձեռնմխելի է հետաքննությունների եւ հետապնդումների մասով:


text: ՀՀ վարչապետն Արցախում ներկա կլինի ԱՀ նորընտիր նախագահի երդմնակալությանը |armenpress.am| - Infocom.am 15:26 - 19/մայիսի/2020 Արցախի Հանրապետության նորընտիր նախագահ Արայիկ Հարությունյանի պաշտոնի ստանձնման եւ երդման արարողությանը ներկա կլինի ՀՀ վարչապետ Նիկոլ Փաշինյանը։ Այս մասին հարցմանն ի պատասխան նշեցին ՀՀ վարչապետի աշխատակազմի տեղեկատվության եւ հասարակայնության հետ կապերի վարչությունից։


text: Ռեփեր Տիմատիի սիրելին պատահմամբ ցույց է տվել նորածին որդու դեմքը (լուսանկար) - Լուրեր Հայաստանից - Թերթ.am Ռեփեր Տիմատիի սիրելին պատահմամբ ցույց է տվել նորածին որդու դեմքը (լուսանկար) 18:05 • 19.11.19 Նոյեմբերի 18-ին Մոսկվայում գտնվող Պաշկովի տանը տեղի է ունեցել տարվա ամենասպասված բարձրաշխարհիկ իրադարձություններից մեկը` Tatler դեբյուտանտների ամենամյա պարահանդեսը: Հանդիսավոր երեկոյի ընթացքում մի հարկի տակ էր հավաքվել մոսկովյան հասարակության վերնախավը: Հարուստ եւ հայտնի ծնողների երիտասարդ ժառանգներն իրենց առաջին վալսն են պարել 19-րդ դարի ավանդույթներով: Երեկոյի ամենաքննարկվող թեմաներից մեկը երիտասարդ ծնողներ Տիմատիի եւ Անաստասիա Ռեշետովայի այցն է եղել: Հոկտեմբերի 16-ին լույս աշխարհ է եկել զույգի առաջնեկը` Ռատմիրը: Ռեշետովան առաջին անգամ է ծննդաբերությունից հետո հանրությանը ներկայացել, սակայն երիտասարդ մայրիկն այլ պատճառով է ուշադրության կենտրոնում հայտնվել: Բանն այն է, որ լուսանկարվելիս նա չի նկատել, թե ինչպես է հեռախոսն արտաքին մասով պահել, որի էկրանին եղել է որդու լուսանկարը, հաղորդում է muz-tv-ն: Լուսանկարը, որում երեւում է փոքրիկի դեմքը, հայտնվել է Telegram սոցիալական կայքում: Դատելով լուսանկարից՝ որդին շատ նման է հորը:


text: Մարգարեթ Դրումոնդ (Շոտլանդիայի թագուհի) - Վիքիպեդիա՝ ազատ հանրագիտարան Մարգարեթ Դրումոնդ (Շոտլանդիայի թագուհի) Մարգարեթ Դրումոնդ հունվարի 31, 1375(1375-01-31)[1] Հոլիռուդհաուզ Sir Malcolm Drummond, 10th Thane of Lennox?[2] unknown daughter Graham?[2] John of Logie?[2] Մարգարեթ Դրումոնդ (մոտ. 1340 թվական – 31 հունվարի, 1375 թվական), առաջին ամուսնությամբ հայտնի նաեւ որպես Մարգարեթ Լոգի, Շոտլանդիայի թագավոր Դավիդ II-ի երկրորդ կինն ու Լենոքսի 10-րդ թեյն, սըր Մալքոլմ դե Դրումոնդի դուստրը։ Առաջին անգամ Մարգարեթն ամուսնացել է սըր Ջոն Լոգիի հետ եւ նրանից որդի ունեցել[3][4]։ Ստյուարտների ազդեցությունը թուլացնելու համար 1343 թվականի սեպտեմբերին Շոտլանդիայի թագավոր Դավիդ II-ը ներել է Ջոն Լոգիին, որը 1320 թվականին Ռոբերտ I-ի դեմ դավադրության հեղինակի որդի էր, ու նրան է վերադարձրել Մենթեյթ ու Լենոքս կոմսություններին սահմանակից Ստրաթգարթնեյ ընդարձակ կոմսությունը։ Ստրաթգարթնեյին տիրել են Առանի սըր Ջոն Մենթեյթն ու Նափդեյլների ընտանիքը (որոնք Ստյուարտների կադետներն էին՝ կրտսեր եղբայրները, ինչպես նաեւ Դամբարթոնի նախկին տերերն ու Մենթեյթի վերակացուները)։ 1346 թվականին Նեվիլի խաչի ճակատամարտում թագավորի հպատակներից ոմանք հավանաբար լքել են նրան, որի պատճառով նա հայտնվել է Անգլիայում տասնմեկ տարվա գերության մեջ։ Ճակատամարտից հետո լեյտենանտ ստյուարդը (կառավարիչը) թույլատրել է Ջոն Մենթեյթին վերստանալ Ստրաթգարթնեյը, ինչը թագավորին ստիպել է 1357/58 թվականներին Անգլիայից վերադառնալուց հետո վերականգնել Լոգիի իրավունքը[5]։ Մինչեւ 1361/62 թվականները Մարգարեթը եղել է թագավոր Դավիդի սիրուհին, որի առաջին կինը՝ Ջոան Թաուերցին, մահացել էր 1362 թվականի օգոստոսի 14-ին։ Բացի այն, որ թագավորն օգնել էր Մարգարեթի ամուսին Ջոն Լոգիին, Մարգարեթի եղբայր Մալքոլմ Դրումոնդը նույնպես նոր հողեր է ստացել ու դարձել Փերթի դատաքննիչ, նրանց հորեղբայր Ջոն Դրումոնդը եւս տարածքների է տիրացել ու 1360 թվականին թագավորի կողմից կարգվել Մենթեյթի կոմս՝ դրանում ուղղակիորեն մերժելով ստյուարդի (կառավարչի) որդուն։ . Դրումոնդների նկատմամբ Դավիդի բարեհաճությունը մեծացրել է լարվածությունը նրանց ու Ստյուարտ, Քեմփբելների միջեւ, որը մինչեւ 1350-ական թվականները վերաճել էր մահաբեր թշնամության[6][7][8]։ 1364 թվականի փետրվարի 20-ին Ֆայֆում գտնվող Ինչմուրդաք եկեղեցում Մարգարեթն ամուսնացել է Շոտլանդիայի թագավոր Դավիդ II-ի հետ։ Նրա զարմուհի Անաբելլան ավելի ուշ ամուսնացել է Ջոն Ստյուարտի հետ, որն ապագա Ռոբերտ III թագավորն էր[9]։ Դավիդն ու Մարգարեթը զավակներ չեն ունեցել, ու անպտղության հիմքով 1369 թվականի մարտի 20-ին թագավորն ամուսնալուծվել է նրանից։ Սակայն Մարգարեթը մեկնել է հարավային Ֆրանսիայում գտնվող Ավինյոն քաղաքն ու խնդրանքով դիմել Ուրբանոս V պապին, որպեսզի չեղյալ համարվի Շոտլանդիայում իր դեմ կայացված ամուսնալուծության որոշումը, որն էլ պապը բավարարել է։ Քանի որ Մարգարեթն առաջին ամուսնությունից զավակ էր ունեցել, ամենայն հավանականությամբ Դավիդն ինքն էր անպտուղ, որովհետեւ երեսունչորս տարվա ամուսնության արդյունքում նրա առաջին կինը նույնպես զավակներ չէր ունեցել[10] Մարգարեթը թագավորից երկար է ապրել ու 1375 թվականի հունվարի 1-ին կենդանի է եղել, բայց դրանից հետո շուտով մահացել է[11]։ Նրա թաղման ծախսերը հոգացել է Գրիգորիոս XI պապը[9]։ ↑ https://pantheon.world/profile/person/Margaret_Drummond,_Queen_of_Scotland ↑ Fraser, Douglas Book vol i, pp248-249 ↑ Bain, Cal.Doc.Scot. p.22 no 93. In which he is gifted a "parcel-gilt cup by the English King valued at £4 5s 1d ↑ The Scots at the Battle of Neville's Cross, by Michael A. Penman, page 168. Accessed 7 August 2016. ↑ Regesta Regum Scottorum VI: The Acts of David II, 1329-71, ed. B. Webster (Edinburgh, 1982), nos. 75, 212, 327. ↑ S. Boardman, The Early Stewart Kings: Robert II and Robert III, 1371-1406 (East Linton, 1996), 16-19 ↑ Fraser, Menteith, i, 109-15. ↑ 9,0 9,1 Barrell A. D. M. (2000)։ Medieval Scotland։ Cambridge University Press։ էջ 132 ↑ Ashley Mike (1999)։ The mammoth book of British kings and queens։ London: Robinson Publishers։ էջ 551։ ISBN 1-84119-096-9 ↑ Dunbar, Sir Archibald H., Scottish Kings - A Revised Chronology of Scottish History 1005 - 1625, Edinburgh, 1899, p.156 Կաղապար:S-roy Ջոան Թաուերցի Շոտլանդիայի թագուհի 1364–1369 Հաջորդող՝ Յուֆիմիա դե Ռոս Ստացված է «https://hy.wikipedia.org/w/index.php?title=Մարգարեթ_Դրումոնդ_(Շոտլանդիայի_թագուհի)&oldid=7618258» էջից


text: Նախկին Դատաւոր Սամուէլ Ուզունեանի Վերաբերեալ Քրէական Գործը Կասեցուած է | Armenian News By MassisPost Home ՀԱՅԱՍՏԱՆ Նախկին Դատաւոր Սամուէլ Ուզունեանի Վերաբերեալ Քրէական Գործը Կասեցուած է 51 հազար տոլար կաշառք ստանալուն համար մեղադրուող նախկին դատաւոր Սամուէլ Ուզունեանի վերաբերեալ քրէական գործը կասեցուած է, մեղադրեալին գտնուելուն վայրը յայտնի չըլլալու հիմքով։ «Ազատութեան» հարցումին ի պատասխան` այս գործը քննած Յատուկ քննչական ծառայութեան խօսնակ՝ Մարինա Օհանջանեան ըսաւ, որ այս գործին միացած էր նաեւ Ուզունեանին Հայաստանը լքելու գործը, որմով կը քննուէր, թէ որու մեղքն էր ի վերջոյ, որ նախկին դատաւորը լքեց Հայաստանը։ Օհանջանեան նաեւ ըսաւ, որ ոստիկանութեան ծառայողներու արարքին հնարաւոր կ'ըլլայ գնահատական տալ, հետախուզման մէջ գտնուող մեղադրեալի յայտնաբերուելէն յետոյ: Անցեալ Դեկտեմբերին, յայտարարուեցաւ նախկին դատաւոր Ուզունեանին առնչուող քրէական գործին մասին, մինչեւ նախաքննական մարմինը հասցնէ Ուզունեանին մեղադրեալ ներգրաւել, ան լքեց Հայաստանը։ Օդակայանը, Ուզունեանին պատկանող ճամպրուկին մէջ փամփուշտ յայտնաբերած էին ։ Անոր փախուստէն յետոյ քրէական գործ յարուցուեցաւ պաշտօնէական անփութութեան համար։ Ուզունեանը Հոկտեմբեր 27-ի գործը քննած դատաւորն է։ Քրէական գործը առնչուած է այն ժամանակամիջոցին, երբ Ուզունեան կը ղեկավարէր Երեւանի Աւան եւ Նոր Նորք վարչական շրջաններու ընդհանուր իրաւասութեան դատարանը: Ըստ Դատախազութեան` Ուզունեան 2007-ին, ապա եւ 2014-ին քաղաքացիներէն պահանջած է եւ տարբեր ժամանակահատուածներով ստացած է առանձնապէս խոշոր չափերով կաշառք, դէպքի մը՝ 13 հազար, ուրիշ դէպքի մը՝ 38 հազար տոլար։ Նախկին Դատաւոր Սամուէլ Ուզունեանի Վերաբերեալ Քրէական Գործը Կասեցուած է was last modified: June 2nd, 2020 by MassisPost


text: Սիրով քո ուշադրությանն ենք ներկայացնում մեր՝ Վ. Բրյուսովի անվան պետական լեզվահասարակագիտական համալսարանի 2020-2021թթ. ուսումնական տարվա ընդունելության ցանկում ընդգրկված մասնագիտությունները: 85-տարվա պատմություն ունեցող մեր համալսարանը ավանդական մասնագիտություններին՝ օտար լեզուների դասավանդմանը (ռուսաց լեզու եւ գրականություն, անգլերեն եւ գրականություն, գերմաներեն եւ գրականություն, ֆրանսերեն եւ գրականություն), լեզվաբանությանը (ռուսաց լեզու, անգլերեն, գերմաներեն, ֆրանսերեն, իտալերեն) զուգահեռ առաջարկում է մասնագիտանալ նաեւ աշխատաշուկայում մեծ պահանջարկ ունեցող եւ միջազգայնորեն մրցունակ այնպիսի մասնագիտությունների մեջ, ինչպիսիք են սերվիսը, զբոսաշրջությունը, միջմշակության հաղորդակցությունը, քաղաքագիտությունը, լրագրությունը, թարգմանչական գործը (անգլերեն-հայերեն, իտալերեն-հայերեն, ֆրանսերեն- հայերեն, գերմաներեն-հայերեն, ռուսերեն-հայերեն, ռուսերեն-անգլերեն-հայերեն, չինարեն-հայերեն, կորեերեն-հայերեն, իսպաներեն-հայերեն): Ձեր ընտրած հիմնական լեզվին զուգահեռ կարող եք ընտրել եւս մեկ կամ երկու օտար լեզու բուհում դասավանդվող երկու տասնյակից ավել օտար լեզուների ցանկից: Ուսումնառության տարիներին մեր ուսանողներին հնարավորություն է տրվում կարճաժամկետ կամ երկարաժամկետ ուսանել Եվրոպայի, Ասիայի, Ամերիկայի եւ ԱՊՀ երկրների մեր գործընկեր ուսումնական հաստատություններում: Միայն մեր համալսարանում դուք կարող եք դառնալ եռալեզու թարգմանիչ, չինարեն եւ կորեերեն լեզուների, երկու օտար լեզվի վարժ տիրապետող տուրիզմի ոլորտի մասնագետ կամ լրագրող: Վ. Բրյուսովի անվան պետական լեզվահասարակագիտական համալսարանը պատրաստակամ է իր աջակցությունը բերել ձԵզ՝ մասնագիտության ընտրության հարցում, մասնավորապես՝ կազմակերպել նախապատրաստական դասընթացներ, այցելություններ ձեր դպրոցներ, ձեր այցելությունները համալսարան, մասնակցություն բուհի տեղեկատվական միջոցառումներին (մանրամասների համար հետեւեք նաեւ մեր ֆեյսբուքյան էջին՝ https://www.facebook.com/YerevanBrusovUniversityofLanguagesandSocialScience/ եւ կայքէջին՝ http://brusov.am./ Հարցերի դեպքում կարող եք զանգահարել Վ. Բրյուսովի անվան պետական լեզվահասարակագիտական համալսարանի ուսումնական բաժնի 011300-130 /2-10/ հեռախոսահամարին կամ գրել usmas@brusov.am էլ. հասցեին:


text: Դավիթ Լոքյանը կարեւորում է բոլոր համայնքներում սոցիալական ծառայողների ներգրավվածությունը 04 Դեկտեմբերի 2017 - 20:39 Սոցիալական ծառայությունների հիմնական մասը ապակենտրոնացման արդյունքում պետք է փոխանցվի Հայաստանի բոլոր խոշորացված համայնքներին: Դեկտեմբերի 12-ին «Հասանելի համայնքային սոցիալական ծառայություններ» ծրագրի մեկնարկին նվիրված քննարկման ժամանակ այս մասին ասաց Հայաստանի Հանրապետության տարածքային կառավարման եւ զարգացման նախարար Դավիթ Լոքյանը: «Սա նախարարության ռազմավարության առանցքային խնդիրներից մեկն է: Սոցիալական ծառայությունների հիմնական մասը պետք է տեղափոխվի համայնքներ, որովհետեւ համայնքներում լավ տեղյակ են, թե որ ընտանիքը ինչ չափի սոցիալական օժանդակության կարիք ունի: Անցումային գործընթացում ընդգծվել է, թե առաջիկայում ինչպիսի փոփոխություններ պետք է տեղի ունենան համայնքներում, որից մեկը հենց սոցիալական ծառայությունների ներկայություն է համայնքներում»,- ասաց Լոքյանը: Նախարարությունը խնդիր է դրել իր առջեւ նաեւ լուծելու համայնքներում նպաստների փոխանցման, ճանապարհների սպասարկման, անասնաբուժության եւ սննդի անվտանգության հետ կապված խնդիրները: Նախարարի խոսքով` «Հասանելի համայնքային սոցիալական ծառայություններ» ծրագրի մեկնարկը Հայաստանի համայնքների համար ունի շատ կարեւոր նշանակություն, քանզի նախարարության առաջնային խնդիրներից մեկն է, որպեսզի սոցիալական խնդիրները լուծվեն բուն համայնքում: «Այսօր մենք ունենք գործընթացի որոշակի ճանապարհ, որը մեզ թույլ է տալիս ասելու, որ բոլոր խոշորացված համայնքները, որոնք շուրջ 1 տարի է գործում են Հայաստանի Հանրապետությունում, սոցիալական ոլորտում ունեն իրենց համապատասխան մասնագետները: Անհրաժեշտ է ձեւակերպել, թե ով է լինելու մեր սոցիալական պաշտոնյան համայնքում, ինչ գործառույթներ պետք է նա իրականացնի, ինչպիսի անձնագիր նա պետք է ունենա, ինչպես նաեւ ինչպիսի հմտությունների նա պետք է տիրապետի: Այսօր պատրաստվել է այդ փաստաթղթերի փաթեթը, որը ապագայում հնարավորություն կտա նոր խոշորացված բոլոր համայնքներում ունենալ սոցիալական ծառայողներ»,- ընդգծեց Լոքյանը:


text: Ապառազմական գոտու ձեւավորում. Արցախյան հակամարտության խաղաղարար նախաձեռնություն եւ հայանպաստ լուծում | GEOPOLITICS.AM by AB · 10/04/2019 ՀԱԿԱՄԱՐՏՈՒԹՅԱՆ ԵՐԵՔ ՃԱԿԱՏՆԵՐԸ. Արցախյան հակամարտության կարգավորման բանակցային գործընթացը մտել է փակուղի, խելամիտ ժամանակահատվածում որեւէ լուծում չի ուրվագծվում: Բանակցային միջնորդություն ստանձնած ԵԱՀԿ Մինսկի խմբի համանախագահների առաջարկները (Մադրիդյան սկզբունքները) շուրջ 10 տարի ոչ մի նշանակալի տեղաշարժ չեն արձանագրել ու դեռ պարզ չէ, թե ինչպես է խնդիրը լուծվելու (կարդացե՛ք. «Լեռնային Ղարաբաղի հակամարտության բանակցային գործընթացի արդի փուլը. Մադրիդյան սկզբունքներ»): Հայաստանի ու Ադրբեջանի նախագահների ու արտգործնախարարների հանդիպումներից այլեւս ոչ ոք դրական տեղաշարժ չի ակնկալում (կարդացե՛ք. «Արցախյան հակամարտության բանակցային գործընթացը մտնում է նոր ստագնացիոն շրջափուլ»): Սակայն 1994 թվականի մայիսի 12-ի զինադադարի ստորագրումից մինչեւ օրս արցախա-ադրբեջանական սահմանին հազարավոր զոհեր են եղել, ու այդ «պերմանենտ պատերազմի» վերջը չի նշմարվում: Բանակցային ու ռազմական ճակատում նշմարելի առաջընթաց արձանագրելու հնարավորություն չունեն ո՛չ հայկական, ո՛չ էլ ադրբեջանական կողմը: Մնում է հակամարտության երրորդ ճակատը՝ տեղեկատվական դաշտը (ծանոթացե՛ք Հայաստանի պաշտոնական դիրքորոշմանը. «Լեռնային Ղարաբաղի հիմնախնդրի վերաբերյալ Հայաստանի արտաքին քաղաքական դիրքորոշումը»): Ի՞նչ կարելի է նախաձեռնել նման իրավիճակում: ԱՊԱՌԱԶՄԱԿԱՆ ԳՈՏՈՒ ԳԱՂԱՓԱՐԸ. Ամենակարեւոր նպատակն այն է, որ հնարավոր լինի վերջ տալ սահմանային լարվածությանը եւ մարդկային կորուստներին, այսօր բանակցային գործընթացի առաջնային խնդիրը դա պետք է լինի: Հայկական կողմը կարող է հանդես գալ արցախա—ադրբեջանական սահմանին ապառազմական գոտու ձեւավորման առաջարկով, որը կարող է իրականացվել ՄԱԿ-ի ինստիտուցիոնալ համակարգի ներքո: Հասկանալի է, որ նախաձեռնությունը պետք մանրամասն մշակվի, այդ դեպքում հայկական կողմի համար այն ցանկալի արդյունքը կտա: ՀԱՂԹԱՆԱԿ ՏԵՂԵԿԱՏՎԱԿԱՆ ԴԱՇՏՈՒՄ. Եթե ապառազմական գոտու ստեղծման գաղափարը բարձրաձայնում է հայկական կողմը, դա նշանակում է, որ Հայաստանն ու Արցախը խաղաղարար դիրքորոշմամբ են հանդես գալիս: Հայկական երկու հանրապետությունների պաշտպանական եւ արտաքին գործերի գերատեսչությունների կողմից կարող է մշակվել կոնկրետ նախագիծ (հնարավոր բոլոր տարբերակներով), որը կներկայացվի եւ՛ բանակցային կողմերին, եւ՛ հանրությանը: Ակնկալվող դրական արձագանքների դեպքում այդ նախաձեռնությունը հայկական կողմի համար նվազագույնը տեղեկատվական հաղթանակ կապահովի ու կստվերի Բաքվի կողմից նախագծվող ցանկացած «խաղաղության պլատֆորմ»: ԱԳՐԵՍՈՐ ԱԴՐԲԵՋԱՆԻ ԿԵՐՊԱՐԸ. Եթե Ադրբեջանը որեւէ ձեւով հրաժարվի այդ նախաձեռնությունից, կնույնականացվի ագրեսորի հետ, ում համար ձեռնտու է կիսապատերազմական գործողությունների շարունակականությունը: Սա Ալիեւի իշխանությանն էլ ավելի կթիրախավորի որպես բռնապետական ռեժիմի, որի համար մարդկային կորուստներն ու «հպատակների» դժբախտությունը ոչինչ չի նշանակում, ով հակամարտությունն օգտագործում է որպես առիթ երկրի ներսում բռնաճնշումներ իրականացնելու եւ սեփական ավտորիտարիզմն ամրապնդելու համար: Այս դեպքում Բաքուն ապատեղեկատվության շրջանառման հարցում լուրջ հարված կստանա. նախ հիմքեր չի ունենա Արցախին ու Հայաստանին ագրեսիայի մեջ մեղադրելու համար, մյուս կողմից իր երկրի ներքին լսարանի համար խնդիր կունենա պարզաբանելու, թե ինչու է դեմ խաղաղարարությանը, եթե ինքը չէ սահմանային լարվածություններ նախաձեռնողը: ԱՐՑԱԽԻ ՍԱՀՄԱՆԻ ԻՐԱՎԱԿԱՆ ԱՄՐԱԳՐՈՒՄ. Եթե Ադրբեջանը համաձայնում է այդ նախաձեռնության հետ, ապա կարելի է մշակել դրա իրականացման «ճանապարհային քարտեզ» եւ հնարավորինս կարճ ժամանակահատվածում իրագործել: Այս դեպքում ամենակարեւորն այն է, որ հնարավոր կլինի խուսափել զինվորների կորուստներից, ինչն արդեն մեր երկրների ներսում կիսապատերազմական վիճակի հոգեբանական խնդիրները կվերացնի՝ հիմք ստեղծելով տարբեր ոլորտների զարգացման, ինչպես նաեւ ներդրումների աճի համար (ի վերջո պատերազմող երկրում լուրջ ներդրումների չեն արվում): Ապառազմական գոտու հաստատմամբ Լեռնային Ղարաբաղը կվերածի Հյուսիսային Կիպրոսի, որը 1974 թվականից փաստացիորեն անկախ, սուվերեն պետություն է՝ հստակ ուրվագծված սահմանով: Այդ գոտիով Արցախը եւս կունենա միջազգային հանրության կողմից ճանաչելի սահման եւ կօգտագործի քարտեզագրության մեջ, մինչդեռ այժմ բոլոր արտասահմանյան քարտեզներում այն ներկայացվում է որպես Ադրբեջանի մի մասը: Արցախի եւ Ադրբեջանի միջեւ ապառազմականացված գոտու ստեղծում հետագայում կդառնա հակամարտության վերջնական կարգավորման առաջին քայլը, երբ ռազմական բախումներ ու զոհեր չլինեն, բանակցային սեղանի շուրջ հնարավոր կլինի ավելի առարկայական լուծումներ առաջարկել:


text: Ճարտարապետ Անահիտ Թարխանյանը ֆեյսբուքյան իր էջում գրել է. «Թավշյա հեղափոխությունից հետո նոյեմբեր ամսից ի վեր Արթուր Սարգսյանին նվիրված հուշարձանի նախագիծը հանձնել ենք քաղաքապետարան, իսկ անցյալ տարի աշնան վերջ ավագանու Մշակույթի, կրթության եւ սոցիալական հարցերի մշտական հանձնաժողովն անդրադարձել է առաջարկին, ուսումնասիրել այն։ Մինչ օրս կառույցի վերաբերյալ որեւէ որոշում չի կայացվել, պատասխան չենք ստացել, չի տրամադրվել ճարտարապետանախագծային առաջադրանք...


text: 2020.07.03 22:19 Թե՛ իրավապահ համակարգում, եւ թե՛ ընկերական շրջապատում ունի մեծ հեղինակություն, օժտված է մարդկային բարձր հատկանիշներով: Ակտիվ մասնակցություն է ունեցել Արցախյան պատերազմում, որտեղ վիրավորում է ստացել ու բուժվելուց հետո կրկին մեկնել է առաջնագիծ:


text: Հրդեհների պատճառով արտակարգ դրություն է հայտարարվել Կալիֆոռնիայի երկու օկրուգներում | Mediamall.AM Հրդեհների պատճառով արտակարգ դրություն է հայտարարվել Կալիֆոռնիայի երկու օկրուգներում 1:54 - 15.Սեպտեմբեր.2015 Խոշոր հրդեհի պատճառով սեպտեմբերի 13-ին Կալիֆոռնիայի նահանգի նահանգապետ Ջերի Բրաունը արտակարգ դրություն է հայտարարել Լեյկ եւ Նապա օկրուգներում: Այն սկսվել է անցած շաբաթ օրը եւ արագորեն ընդգրկել 10 հազար հեկտար տարածք, տեղեկացնում է «Արմենպրես»-ը: «Հատկապես տուժել է Լեյկ օկրուգի Միդլթաուն քաղաքը՝ 1,3 հազար բնակչությամբ,- նշել է KTLA հեռուստաալիքը:- Գործնականում ամբողջությամբ այրվել է նրա կենտրոնական փողոցը՝ դպրոցի հետ միասին»: Լեյք եւ Նապա օկրուգներում շարունակվում է այն բնակիչների տարահանումը, ում տները հայտնվել են կրակի սպառնալիքի ներքո: Ինչպես նշում են ԶԼՄ-ները, շրջանը լքել է մոտավորապես 7 հազար մարդ: Հրդեհի տարածքը շարունակում է մեծանալ կենտրոնական Կալիֆոռնիայի Ամադոր եւ Կալավերաս օկրուգներում: Այն հասել է 26,4 հազար հեկտարի: Կրակն արդեն ոչնչացրել է հարյուրավոր տներ ու շինություններ: Սպառնալիքի տակ է եւս 6 հազար 150 տուն: Կրակի դեմ պայքարում են 3,3 հազար հրշեջներ, գործի են դրված 178 հրշեջ մեքենաներ եւ 18 ինքնաթիռ: Աղետյալ շրջաններից շարունակվում է մարդկանց տարահանումը, հաղորդել է ՏԱՍՍ-ը:


text: ՄԱԿ-ի գլխավոր քարտուղար. ՀՀ-ի օրինակը ցույց տվեց՝ ինչ մեծ ներուժ ունի երիտասարդությունը - PanARMENIAN.Net PanARMENIAN.Net - Միավորված ազգերի կազմակերպության գլխավոր քարտուղար Անտոնիու Գուտերեշը ՄԱԿ-ի գլխավոր ասամբլեայի 73-րդ նստաշրջանում ունեցած իր ելույթում դարձյալ անդրադարձել է Հայաստանում Թավշյա հեղափոխությանը եւ դրանում հայ երիտասարդության առանցքային դերակատարությանը:


text: Ինչպես է Սյունիքում քաղաքացին բարձրանում Նիկոլ Փաշինյանի ավտոշարասյան մեքենայի վրա /տեսանյութ/ 11:25 - 21/ապրիլի/2021 Այսօր Մեղրիում քաղաքացիները «ջերմ» ընդունելություն ցույց տվեցին Նիկոլ Փաշինյանին: Փաշինյանի՝ Սյունիք այցը, ինչպես սպասվում էր, անցնում է գերլարված մթնոլորտում:


text: Հայկական կողմին փոխանցված գերիները Երեւանի զինվորական հոսպիտալում են. մեկը մահացած է | GOOD NEWS ArmLur.am-ին հայտնի դարձավ, որ Ադրբեջանի կողմից գերեվարված 3 քաղաքացիական անձ այս պահին Երեւանի Կենտրոնական կլինիկական զինվորական հոսպիտալում են։ Նույն տեղեկություններով՝ զինհոսպիտալ է տեղափոխվել նաեւ մեկ տղամարդու դի։ Ըստ մեր տեղեկությունների՝ գերեվարված անձինք են երեք տղամարդ եւ մեկ կին։ Հիշեցնենք, որ այսօր ավելի վաղ փոխվարչապետ Տիգրան Ավինյանի գրասենյակից հայտնել էին, որ ռուսական կողմի միջնորդությամբ հայկական կողմին են փոխանցվել երեք հայ գերիներ։ axbyur`https://armlur.am/1070160/ Previous Ովքեր են այսօր Ադրբեջանից Հայաստան տեղափոխված 3 գերիները Next Լшվ եմ անում, Ստшլինի ժшմանшկները չեն, որ քшղшքшկшնությամբ չզբшղվեմ. Միքայել Սրբազան. ՏԵՍԱՆՅՈՒԹ


text: ԿԱԴԱՍՏՐԱՅԻՆ ՔԱՐՏԵԶԱԳՐՈՒՄՆ ԱՎԱՐՏՎԱԾ ՏԱ... ԿԱԴԱՍՏՐԱՅԻՆ ՔԱՐՏԵԶԱԳՐՈՒՄՆ ԱՎԱՐՏՎԱԾ ՏԱՐԱԾՔՆԵՐՈՒՄ ԱՆՇԱՐԺ ԳՈՒՅՔԻ ՆԿԱՏՄԱՄԲ ԻՐԱՎՈՒՆՔՆ ... 040.0867 311298 «ՎԱՎԵՐԱՑՆՈՒՄ ԵՄ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ռ. ՔՈՉԱՐՅԱՆ 31 դեկտեմբերի 1998 թվական թիվ 867 ԿԱԴԱՍՏՐԱՅԻՆ ՔԱՐՏԵԶԱԳՐՈՒՄՆ ԱՎԱՐՏՎԱԾ ՏԱՐԱԾՔՆԵՐՈՒՄ ԱՆՇԱՐԺ ԳՈՒՅՔԻ ՆԿԱՏՄԱՄԲ ԻՐԱՎՈՒՆՔՆԵՐԻ ԱՌԱՋԻՆ ՊԵՏԱԿԱՆ ԳՐԱՆՑՄԱՆ ԿԱՐԳԻ ՀԱՍՏԱՏԵԼՈՒ ՄԱՍԻՆ 2. Հայաստանի Հանրապետության կառավարությունն առընթեր անշարժ գույքի կադաստարի պետական կոմիտեին սույն կարգին համապատասխան կադաստրային քարտեզագրումն ավարտված տարածքներում Հայաստանի Հանրապետության օրենսդրությամբ սահմանված կարգով ձեռնարկել անհրաժեշտ միջոցներ անշարժ գույքի նկատմամբ իրավունքների առաջին պետական գրանցման աշխատանքների կատարման համար: (2-րդ կետը փոփ. 27.06.02 թիվ 896-Ն որոշում) 3. Հանձնարարել Հայաստանի Հանրապետության մարզպետներին եւ առաջարկել համայնքների ղեկավարներին սույն կարգով նախատեսված դեպքերում Հայաստանի Հանրապետության օրենսդրությամբ սահմանված կարգով օտարել, վարձակալության հանձնել կամ պետական պահուստային ֆոնդի հողերին միացնել այն հողատարածությունները, որոնք կադաստրային քարտեզագրման արդյունքում հաշվառվել են որպես անշարժ գույքի նկատմամբ իրավունք հաստատող փաստաթղթերում նշված չափերից, սեփականատերերի, օգտագործողների կողմից ավելի օգտագործվող հողատարածություններ: կառավարության 1998 թվականի ԿԱՐԳ ԿԱԴԱՍՏՐԱՅԻՆ ՔԱՐՏԵԶԱԳՐՈՒՄՆ ԱՎԱՐՏՎԱԾ ՏԱՐԱԾՔՆԵՐՈՒՄ ԱՆՇԱՐԺ ԳՈՒՅՔԻ ՆԿԱՏՄԱՄԲ ԻՐԱՎՈՒՆՔՆԵՐԻ ԱՌԱՋԻՆ ՊԵՏԱԿԱՆ ԳՐԱՆՑՄԱՆ 3. Անշարժ գույքի նկատմամբ իրավունքը հաստատող փաստաթղթեր են հանդիսանում հողային բարեփոխումների եւ սեփականաշնորհման հանձնաժողովների որոշումները` կնքված համապատասխան համայնքների ղեկավարների կողմից, հողի սեփականության իրավունքի ժամանակավոր վկայականները, հողի սեփականության իրավունքի պետական ակտերը, անշարժ գույքի սեփականության (օգտագործման) իրավունքի գրանցման վկայականները, շենքերի սեփականության վկայագրերը, այգեգործների անդամատոմսերը, Հայաստանի Հանրապետության օրենսդրությամբ սահմանված կարգով հողամասերի ձեռքբերման վերաբերյալ փաստաթղթերը եւ հողամասերի հատակագծերը` տրված իրավասու պետական մարմինների կողմից, Հայաստանի Հանրապետության օրենսդրությամբ սահմանված կարգով կնքված օտարման, սեփականաշնորհման, վարձակալության մասին պայմանագրերը, անշարժ գույքի բռնագանձման վերաբերյալ վճիռներն դատավճիռները, կտակի, ըստ օրենքի իրավահաջորդության կամ ժառանգման վերաբերյալ փաստաթղթերը, գյուղական բնակավայրերում տնտեսությունների գրքերից (ծխամատյաններից) քաղվածքները, անշարժ գույքի նկատմամբ իրավունքը հաստատող, Հայաստանի Հանրապետության օրենսդրությամբ սահմանված այլ փաստաթղթեր: 4. Կադաստրային քարտեզագրումն իրականացվում է հողամասի յուրաքանչյուր միավորի համար առանձին սահմանված մասշտաբներով, լիցենզիա ստացած իրավաբանական եւ ֆիզիկական անձանց կողմից, որում նշվում է անշարժ գույքը հողի եւ հողին ամրակայված գույքի յուրաքանչյուր միավորը` ըստ սեփականության ձեւերի, նպատակային նշանակության, հողատեսքերի, տեղադրության, սահմանները, վերգետնյա եւ ստորգետնյա հաղորդակցության ցանկը եւ անշարժ վերաբերյալ այլ տվյալները: Անշարժ գույքի յուրաքանչյուր միավոր կապակցվում է 1942 թվականին ընդունված կոորդինատային համակարգում գտնվող պետական գեոդեզիական ցանցին` օգտագործելով համապատասխան բանալի: Անշարժ գույքի յուրաքանչյուր միավորի սահմանագծի եւ անկյունագծի կոորդինատները լրացվում են անշարժ գույքի պետական միասնական կադաստրի կոորդինատային ժողովածուի մեջ: (5-րդ կետը խմբ. 27.06.02 թիվ 896-Ն որոշում) (6-րդ կետը խմբ. 09.11.00 թիվ 728, փոփ. 27.06.02 թիվ 896-Ն որոշումներ) (7-րդ կետը խմբ. 14.06.00 թիվ 311 որոշում) 10. Կադաստրային քարտեզագրման արդյունքում անշարժ գույքի նկատմամբ իրավունքը հաստատող փաստաթղթերում նշված եւ փաստացի օգտագործվող չափերի միջեւ (բացի սույն կարգի 5-7 կետերով նախատեսված դեպքերից) տարբերությունների, ապօրինի զբաղեցված հողատարածությունների, շենքերի, շինությունների նկատմամբ իրավունքը հաստատող փաստաթղթերի բացակայության, ինքնակամ կառուցված շենքերի, շինությունների առկայության դեպքում դրանց մասին տվյալների լրացվում են ինքնակամ կառույցների, շինությունների եւ ինքնակամ զբաղեցված հողամասերի հաշվառման մատյանում` մինչեւ տվյալ անշարժ գույքի միավորի կարգավիճակը որոշելը: 12. Պետական գրանցման նոր համակարգի աշխատանքների հրապարակայնությունն ապահովելու նպատակով կադաստրային ավարտված համայնքներում անշարժ գույքի սեփականատերերի (անկախ սեփականության ձեւից) ցուցակները եւ սեփականության, օգտագործման իրավունքով նրանց պատկանող հողամասերի, շենքերի, շինությունների չափագրման փաստացի տվյալները մինչեւ պետական գրանցման աշխատանքներն սկսելը տաս օրով փակցվում են համապատասխան համայնքի վարչական շենքի տեսանելի մասում: Նշված 10-օրյա ժամկետից հետո մինչեւ հինգ աշխատանքային օրվա ընթացքում սեփականատերերը, օգտագործողները փակված ցուցակների, քարտեզագրման տվյալների վերաբերյալ առարկություններ ունենալու դեպքում դրանց գրավոր ներկայացնում են համայնքի ղեկավարին: Վերջինս 10-օրայ ժամկետում քննարկում է դրանք եւ սույն կարգի 5-7-րդ կետերին համապատասխան ընդունում որոշում: Ընդունված որոշումների, փակված ցուցակների եւ քարտեզագրման տվյալների հիման վրա սկսվում են պետական գրանցման աշխատանքները, որոնց վերաբերյալ առարկությունները հինգ աշխատանքային օրվա ընթացքում ներկայացվում են գրավոր, եւ 15-օրյա ժամկետում քննարկվում անշարժ գույքի պետական միասնական կադաստր վարող հանրապետական մարմնում: 15. Մինչեւ անշարժ գույքի կադաստրային քարտեզների ստեղծումը` անշարժ գույքի կադաստրի պետական կոմիտեի տարածքային մարմինների կողմից Հայաստանի Հանրապետության օրենսդրությանը համապատասխան իրականացման պետական գրանցումներն ունեն իրավաբանական ուժ եւ ենթակա չեն վերագրանցման մինչեւ պետական գրանցման սուբյեկտների կողմից գործարքների իրականացումը: (15-րդ կետը փոփ. 27.06.02 թիվ 896-Ն որոշում) 16. Անշարժ գույքի նկատմամբ իրավունքները եւ սահմանափակումներն ունեն իրավաբանական ուժ` անկախ առաջին պետական գրանցումից, սակայն ապահովված չեն պետական երաշխիքով հետեւյալ դեպքերում` 17. Պետական գրանցման նոր համակարգում կադաստրային քարտեզագրումն ավարտված համայնքներում սույն կարգի 11-րդ կետին համապատասխան հավաստագրի տրամադրումից հետո քաղաքացիներին սեփականության իրավունքով պատկանող` բնակելի նշանակության անշարժ գույքի (բացառությամբ առանձին միավոր հանդիսացող ավտոտնակների) եւ գյուղատնտեսական նշանակության հողամասերի նկատմամբ իրավունքների առաջին պետական գրանցման աշխատանքները կատարվում են անվճար` Հայաստանի Հանրապետության պետական բյուջեի միջոցների հաշվին: (17-րդ կետը լրաց. 27.06.02 թիվ 896-Ն, 30.01.03 թիվ 107-Ն, 23.07.03 թիվ 872-Ն, 17.06.10 թիվ 753-Ն որոշումներ)


text: Ճիշտ կլինի, որ Հանրապետության հրապարակում գլխավոր տոնածառը տեղադրվի. Դավիթ Խաժակյան 13:04 Ճապոնիայի ափերի մոտ մի քանի օրվա ընթացքում 5 բալ ուժգնությամբ երրորդ երկրաշարժն է տեղի ունեցել 12:57 Վլադիմիր Գասպարյանի թիկնազորի պետ Արշակ Հակոբյանին մեղադրանք է առաջադրվել գույք թաքցնելու եւ փողերի լվացման համար 12:40 Ահաբեկիչների տեղափոխման խնդրին ՀՀ հատուկ ծառայությունները տեղեկացված են եղել. Անդրանիկ Քոչարյան 11:49 Թուրքիայում փոթորկի զոհերի թիվը հասել է վեցի 11:43 Հոգեմետ դեղերի ապօրինի իրացման, կաշառքի դեպքեր «Գյումրու հոգեկան առողջության կենտրոնում», 2 բուժաշխատող կալանավորված է 11:40 Արցախում կորոնավիրուսի 34 նոր դեպք է գրանցվել, արձանագրվել է 1 մահ 11:39 Քարաթափման պատճառով Զովունի գյուղից դեպի Կորեայի ձոր տանող ճանապարհը ժամանակավորապես երկկողմանի փակ է. ԱԻՆ 11:32 Պղինձն էժանանում է 11:26 Բաքվի ագրեսիայի հետեւանքով 91 հազար անձ է տեղահանվել, որոնց 88 %-ը՝ կանայք եւ երեխաներ. Արմեն Ղազարյանը՝ ՄԱԿ-ի խորհրդում 11:11 ՄԱԿ-ի միջազգային դատարանն Ադրբեջանի դեմ Հայաստանի հայցի վերաբերյալ վճիռը կհրապարակի դեկտեմբերի 7-ին 11:06 Առաջնագիծ դարձած հայրենիքն այսօր բոլորիս նվիրվածության եւ աջակցության կարիքն ունի. Արցախի ոստիկանապետ 11:02 Քաբուլում պայթյուն է որոտացել 11:02 Հայաստանում հաստատվել է կորոնավիրուսով վարակվելու 398 նոր դեպք. մահացել է 38 քաղաքացի 11:00


text: Հանրապետության երկրորդ քաղաքը պետք է լինի բարեկարգ - ԳԱԼԱ Գլխավոր/Դիտակետ/ՀԱՏՈՒԿ ԱՆԴՐԱԴԱՐՁ/Հանրապետության երկրորդ քաղաքը պետք է լինի բարեկարգ Հանրապետության երկրորդ քաղաքը պետք է լինի բարեկարգ 29.02.2016 | 22:03 15 Կարդալու տեւողությունը՝ 1 րոպե Գյումրիի համակարգող կենտրոնի ներկայացուցիչները քաղաքի փողոցաշինության, բարեկարգման խնդրով դիմել են Սերժ Սարգսյանին, անձամբ նրան, ով խոստումներ է շռայլել գյումրեցիներին: Թե ինչ նպատակներ է հետապնդել Սերժ Սարգսյանը եւ նրա սպասելիքները Գյումրիից ինչ չափով են արդարացել, էական չէ: Էականն այստեղ այն է, որ Գյումրիի բազմաթիվ խնդիրներ հրատապ լուծում են պահանջում, իսկ բոլոր այն խոստումները, որոնք հնչել են հանրաքվեից առաջ կամ ընտրական գործընթացներից առաջ, հարկավոր է ի կատար ածել: Գյումրիի Համակարգող կենտրոնի ներկայացուցիչ Արման Գրիգորյանը նշում է՝ արձանագրեցինք, որ Գյումրիում անիշխանություն է, որ որեւէ մեկը չի կարող Սերժ Սարգսյանից ստանալ գյումրեցիներին հուզող հարցերի պատասխանները, ուստի Համակարգող կենտրոնը կփորձի հարցադրումների պատասխանը ստանալ անձամբ Սերժ Սարգսյանից: Արամ Խաչատրյանը շեշտում է՝ խնդիրը միայն խոստացված գումարը չէ, որ ծառայեցվելու է փողոցաշինության համար, դա ընդամենը մի փոքր մասն է գյումրեցիների խնդիրների, եւ եթե այդ գումարը լիարժեք ծառայեցվի փողոցների բարեկարգմանը, խնդրին լուծում չի տրվի ամբողջապես: Մեզ համար էականն այն է, որ հանրապետության երկրորդ քաղաքը պետք է լինի բարեկարգ: Թե ինչ ճանապարհով եւ ինչ միջոցներով կլուծվի այդ խնդիրը, իշխանությունների որոշելիք հարցն է: Կենտրոնի երիտասարդ անդամների խոսքերով՝ ծանոթ լինելով նրան, թե ինչպես են Հայաստանում կազմակերպվում ընտրությունները, ինչ որակների տեր անձինք են ընտրություններից օր առաջ սկսում խոսել այն մասին, որ Գյումրին անուշադրության է մատնված, որ Գյումրիին պետք են գյումրեցիների խնդիրներով մտահոգ անձինք, հասկանալի է, որ ամիսներ անց դարձյալ ծանոթ իրադրության առաջ ենք կանգնելու: Սակայն բոլոր նրանք, ովքեր, այսպես ասած, վաղվա հետ կապված ինչ-ինչ պլաններ ունեն, պետք է օր առաջ սկսեն իսկապես աշխատել ի բարօրություն մեր քաղաքի, քանի որ ցանկացած մեկը, ով գյումրեցիների հետ հանդիպման ժամանակ կսկսի խոսել հիշյալ թեմաներով, գյումրեցիների կողմից առաջին քայլը, որ կարվի, նախորդ խոստումների համար հիշեցնելն ու պատասխան պահանջելը կլինի:


text: ԱԳՆ. Ակնհայտ է, որ Անկարան պատրաստ չէ կարգավորել հայ-թուրքական հարաբերությունները | Politik.am ԱԳՆ. Ակնհայտ է, որ Անկարան պատրաստ չէ կարգավորել հայ-թուրքական հարաբերությունները Դեկտեմբերի 16, 2017 Գլխավոր, ՆԵՐՔԻՆ ԿՅԱՆՔ, ՊԱՇՏՈՆԱԿԱՆ Հայ-թուրքական հարաբերությունների վերաբերյալ Թուրքիայի ԱԳՆ դեկտեմբերի 14-ի մեկնաբանությունը 2009թ.-ի ցյուրիխյան արձանագրությունների տառն ու ոգին աղավաղելու հերթական աղաղակող օրինակ է, հայտարարել է Հայաստանի արտգործնախարարությունը։ Եվ կրկնենք, որ հենց սա է պատճառը, որ Նախագահ Սարգսյանը ՄԱԿ-ի ամբիոնից հայտարարեց, որ ցյուրիխյան արձանագրությունների կենսագործման ուղղությամբ շարունակաբար որեւէ դրական տեղաշարժի բացակայության պայմաններում Հայաստանը 2018 թվականի գարնանը դրանք կհայտարարի առ ոչինչ», — հայտարարել է Հայաստանի արտգործնախարարությունը։ Հաջորդը VIDEO. ԲՀԿ նախագահ Գ.Ծառուկյանի հրավերով եվրոպացի պատգամավորներն այցելել են Արցախ Նախորդը Տարոն Մարգարյանը ներկա է գտնվել Երեւանի թիվ 8 պոլիկլինիկայի հիմնադրման 50-ամյակին նվիրված հանդիսավոր արարողությանը


text: ՄԱԿ-ը պատրաստ է ՌԴ-ի հետ գնահատել ԼՂ-ում հումանիտար օգնության ծավալը – Azat TV Հրապարակված է 23 November 2020, 23:30 ՏԱՍՍ-ի հաղորդմամբ՝ ՄԱԿ գլխավոր քարտուղարի պաշտոնական ներկայացուցիչ Ստեֆան Դյուժարիկը հայտարարել է, որ ՄԱԿ-ի մասնագետները պատրաստ են Ռուսաստանի հետ համատեղ աշխատել Լեռնային Ղարաբաղում մարդասիրական օգնության ծավալը գնահատելու համար: «Ի պատասխան Ռուսաստանի Դաշնության խնդրանքի, որը նշում է Ռուսաստանի մարդասիրական օգնության միջգերատեսչական կենտրոնի դերը եւ ձեւերը, գլխավոր քարտուղարը հաստատել է, որ Հումանիտար հարցերի համակարգման գրասենյակը եւ ՄԱԿ-ի այլ գրասենյակներ պատրաստ են համագործակցել եւ տեղում քննարկել համատեղ գործողությունների հնարավորությունները Լեռնային Ղարաբաղում եւ նրա շուրջը՝ հնարավորինս շուտ լիովին հասկանալու համար տարածաշրջանի մարդասիրական կարիքները՝ հենց դա հնարավոր դառնա»,- հայտնել է նա: Նմանատիպ հրապարակումներաջակցություն, Արցախ, Լեռնային Ղարաբաղ, Հայաստան, հումանիտար օգնություն, մակ, ռուսաստան


text: Գլովոն քաղաքի ցանկացած կետից 30 րոպեում ձեզ կհասցնի սնունդ, դեղ, անգամ մոռացված բանալի. համահիմնադիրը՝ ընկերության մասին | Newsinfo.am armenpress.am05/27/2022, 3:42 Առցանց գնումների առաքում իրականացնող առաջատար «Գլովո» ընկերության հաջողության բանալին հիանալի սպասարկումն է. քաղաքի ցանկացած կետից ցանկացած ժամի ընդամենը մինչեւ 30 րոպեում «Գլովո»-ն ձեզ կառաքի սնունդ, դեղ, տեխնիկա, անգամ աշխատավայրում մոռացված ձեր բանալին: Ընկերության առաջարկների, առավելությունների եւ Հայաստանում գործունեության մասին «Արմենպրես»-ը զրուցել է Հայաստանում գտնվող «Գլովո»-ի համահիմնադիր Սաշա Միշոդի հետ: -Պատմությունը սկսվել է 2015 թվականի սկզբին, ընդամենը 7 տարի առաջ Իսպանիայում՝ Բարսելոնայում: Այսպիսով` մեր գլխավոր գրասենյակը հիմնադրել ենք Իսպանիայում: Հիմնադիրներն ենք եւս եւ Օսկար Պիերը: Հավելվածի առաջին տարբերակը գործարկեցինք Բարսելոնայում 2015 թվականի մարտին: Այդ ժամանակից ի վեր մենք շատ արագ աճեցինք, ընդլայնվեցինք Եվրոպայում՝ Իտալիայում, Պորտուգալիայում: Մենք տեղափոխվել ենք նաեւ Արեւելյան Եվրոպա՝ Լեհաստան, Բալկանյան տարածաշրջան եւ, իհարկե, այս տարածաշրջան՝ Վրաստան, Ղազախստան, Ղրղզստան եւ վերջերս նաեւ՝ Հայաստան: Հայաստանում մեր աշխատանքը սկսեցինք շուրջ 6 ամիս առաջ: Մենք այսօր գործում ենք աշխարհի 25 երկրում, այդ թվում՝ աֆրիկյան 7 երկրում, գործունեություն ենք ծավալում 1500 քաղաքում, ունենք 3500 աշխատող, 75000 առաքիչներ: Մենք ունենք 150 000 գործընկեր, դրանք խանութներ են, ռեստորաններ, մանրածախ վաճառողներ, որոնք վաճառքն իրականացնում են մեր հարթակում: Այսպիսով` ունենք 18 միլիոն ակտիվ հաճախորդ, նրանք այն մարդիկ են, որոնք այդ խանութներից, ռեստորաններից առցանց գնում են կատարում: Այսպիսով, մենք կարճ ժամանակում շատ արագ աճել, զարգացել ենք եւ իսկապես ուրախ ենք, որ այստեղ ենք՝ Հայաստանում: - Կարծում եմ՝ շատ տարբեր երկրներում, շատ տարբեր մշակույթներում շատ տեղական լինելը: Երբ մենք սկսում ենք գործունեություն որեւէ երկրում, մենք հավաքում ենք տեղական թիմ՝ վարելու բիզնեսը: Նույնն արվում է եւ Հայաստանում: Այստեղ թիմում 15 հոգի ունենք, սակայն ընդլայնում ենք թիմը: Նրանք քաջատե...